Σκουλίδας: «Η ΑΕΚ προσφέρει ευκαιρίες στους νέους!» (pics) | Μπάσκετ: Κύπελλο Ελλάδας | gazzetta.gr\nΠαρασκευή, 07 Οκτωβρίου 2016 - 11:43\nFollow @twitterΣκουλίδας: «Η ΑΕΚ προσφέρει ευκαιρίες στους νέους!» (pics)\nΟ ΔΙΟΝΥΣΗΣ ΣΚΟΥΛΙΔΑΣ ΜΙΛΑΕΙ ΜΕΤΑ ΤΗΝ ΠΡΟΚΡΙΣΗ ΤΗΣ ΑΕΚ\nΣκουλίδας: «Η ΑΕΚ προσφέρει ευκαιρίες στους νέους!» (pics)\nΟ Διονύσης Σκουλίδας άρπαξε την ευκαιρία που του έδωσε ο Γιούρι Ζντοβτς απέναντι στον Κόροιβο και μίλησε στο gazzetta.gr για την εμφάνισή του, αλλά και για την ΑΕΚ που πιστεύει στους νέους παίκτες.\nΟι πρεμιέρες... επιφυλάσσουν εκπλήξεις και η ΑΕΚ μας πρόσφερε την καλύτερη. Η νίκη-πρόκριση ήρθε άνετα απέναντι στον Κόροιβο, ωστόσο αυτό που κρατάει η ομάδα είναι η παρουσία των «μικρών»!\nΜπορεί να ήταν το πρώτο επίσημο ματς της σεζόν, ωστόσο η ΑΕΚ θέλει να δίνει ευκαιρίες στους νέους και ο Γιούρι Ζντοβτς το απέδειξε με το... καλημέρα.\nΟ 19χρονος Διονύσης Σκουλίδας ήταν από τους κορυφαίους (11π., 1/2δίπ., 3/5τρίπ., 2ριμπ., 2ασ., 1λ. σε 21:25), ενώ ο 20χρονος Γιώργος Τσαλμπούρης (7π., 2/3δίπ., 1/1τρίπ., 2ριμπ., 1κλ. σε 8:13) και ο 17χρονος Δημήτρης Μωραϊτης (1/4τρίπ., 3/4βολ., 1ριμπ., 1κλ., 2λ. σε 21:25) μας πρόσφεραν φάσεις από το μέλλον!\n«Ήθελα ν' αποδείξω στον Ζντοβτς ότι αξίζω εμπιστοσύνη»\nΟ Διονύσης Σκουλίδας που ήταν καλός τόσο στην επίθεση, όσο και στην άμυνα μίλησε στο gazzetta.gr για την ευκαιρία που άρπαξε: «Ο Βασιλειάδης δεν έπαιζε, ο Λαρεντζάκης τραυματίστηκε και ο κόουτς μου έδωσε μία ευκαιρία. Πιστεύω έπαιξα αρκετά καλά, άρπαξα την ευκαιρία από τα μαλλιά. Κυρίως προσπάθησα στο αμυντικό κομμάτι να του αποδείξω ότι αξίζω εμπιστοσύνη. Τα σουτ μπήκαν. Μου έχει πει ο κόουτς όποτε ήμουν μόνος να σουτάρω και δεν δίστασα! Το έκανα. Ευτυχώς, μπήκαν γιατί έτσι φάνηκε πολύ καλή η απόδοσή μου. Στα μάτια των υπολοίπων η καλή εμφάνιση φαίνεται από την απόδοση στην επίθεση, αλλά εγώ πιστεύω ότι ικανοποίησα τον κόουτς εκεί που θέλει».\n«Για τον Ζντοβτς δεν ξεχωρίζει κάποιος παραπάνω»\nΟ 19χρονος φόργουορντ μίλησε στη συνέχεια για τις ευκαιρίες που πρέπει να παίρνουν οι νεαροί Έλληνες παίκτες και για το πόσο χαρούμενος είναι που η ΑΕΚ υπολογίζει στους νέους: «Αυτό είναι το σωστό που πρέπει να γίνεται. Βρισκόμαστε στην Ελλάδα, πρέπει να παίζουν όλα τα παιδιά της δικής μας χώρας. Τα δικά μας παιδιά, γιατί έχουν ταλέντο. Άμα δεν παίζεις δεν μπορείς να βγάλεις διαφορετικά το ταλέντο σου. Όση προπόνηση και να κάνεις, κάποια στιγμή τη δουλειά σου πρέπει να τη βγάλεις στο γήπεδο. Πιστεύω πως φέτος στην ΑΕΚ είναι ευκαιρία για όλους μας. Ο κόουτς είναι πολύ φιλόδοξος και χρησιμοποιεί τους πάντες! Δεν υπάρχει κάποιος ο οποίος ξεχωρίζει παραπάνω για εκείνον. Αυτό είναι καλό για εμένα και για τα υπόλοιπα παιδιά που είμαστε σε μικρή ηλικία. Κάθε φορά που είμαστε στο παρκέ να δίνουμε ό,τι έχουμε και δεν έχουμε για να καταφέρουμε να παίξουμε».\n«Είδαμε τι μπορούμε να πετύχουμε με ομαδική δουλειά»\nΣτη συνέχεια αναφέρθηκε για τη νίκη που χάρισε την πρόκριση στην ΑΕΚ στα ημιτελικά έπειτα από 11 χρόνια: «Ξεκινήσαμε αρκετά καλά αν και είχαμε πολλά κενά διαστήματα. Κάναμε βιαστικά λάθη, και στην άμυνα χάσαμε κάποια ριμπάουντ και τους δώσαμε λίγη αυτοπεποίθηση παραπάνω . Μπήκαμε στο δεύτερο ημίχρονο αρκετά πιο ενεργητικοί. Κάναμε κάποιες καλές άμυνες και βάλαμε τα ελεύθερα σουτ που μας δόθηκαν και γι' αυτό ήρθε και το αποτέλεσμα. Δεν πρέπει να κοιτάμε το 98, αλλά το 58, γιατί η άμυνα είναι αυτή που δίνει τις νίκες. Θα χαρούμε για την πρόκριση σήμερα και αύριο έχουμε ξανά δουλειά».\nΌσο για την πρεμιέρα του Πρωταθλήματος και την εκτός έδρας αναμέτρηση με τον Απόλλωνα: «Όλα τα παιχνίδια είναι δύσκολα, είναι και πρεμιέρα και έχεις άγχος. Πιστεύω η νίκη που πετύχαμε επί του Κοροίβου θα μας δώσει αρκετή αυτοπεποίθηση. Γιατί είδαμε πως αν παίζουμε ο ένας για τον άλλο και αν έχουμε ομαδική δουλειά τι μπορούμε να κάνουμε».


Άνοδος 4,4% στο οργανωμένο λιανεμπόριο το εννεάμηνο του 2019 | Business Daily\nΆνοδος 4,4% στο οργανωμένο λιανεμπόριο το εννεάμηνο του 2019\n01 Νοε 2019 13:47 Ανανεώθηκε: 16:00\nΆνοδο ύψους +4,4% παρουσίασε η αγορά του οργανωμένου λιανεμπορίου το εννεάμηνο του 2019, όπως αποκαλύπτει έρευνα της Nielsen. Άνοδος και στις υπόλοιπες κατηγορίες της έρευνας.\nΤις ανοδικές τάσεις της αγοράς στο λιανεμπόριο τους πρώτους εννιά μήνες του 2019 καταγράφει έρευνα της Nielsen.\nΣυγκεκριμένα, η αγορά του οργανωμένου λιανεμπορίου* κινήθηκε θετικά σε αξία, σε ποσοστό +4,4%, κατά το πρώτο εννεάμηνο του 2019 (στοιχεία τρέχοντος έτους -YTD- έως τις 29 Σεπτεμβρίου 2019), σε σύγκριση με την αντίστοιχη περυσινή χρονική περίοδο.\nΕπίσης, τα FMCGs (ταχέως κινούμενα καταναλωτικά αγαθά) στο σύνολό τους παρουσιάζουν άνοδο +2,9%.\n*(καταστήματα τροφίμων άνω των 100 τ.μ., Ηπειρωτική Ελλάδα και Κρήτη, εξαιρούμενων των νησιών)


Μπορεί ο Ζοτς χωρίς τον Ιτούδη; Οι αλήθειες για τη σχέση τους και τα αποδυτήρια | Contra.gr\nΜπορεί ο Ζοτς χωρίς τον Ιτούδη; Οι αλήθειες για τη σχέση τους και τα αποδυτήρια\nΤο ερώτημα διατυπώθηκε σαφώς όταν ο Ζέλικο Ομπράντοβιτς και ο Δημήτρης Ιτούδης "χώρισαν". Θα μπορέσει ο Ζοτς να είναι το ίδιο αποτελεσματικός χωρίς τον πιστό του συνεργάτη στο πλάι του; Η μέχρι στιγμής αμφιλεγόμενη πορεία του Σέρβου πολυνίκη κόουτς στη Φενέρμπαχτσε έχει ανάψει για τα καλά τη συζήτηση αλλά τα πράγματα δεν είναι πάντα όπως φαίνονται.\nΑπό τη στιγμή που ο Δημήτρης Ιτούδης αποφάσισε να τραβήξει ξεχωριστούς επαγγελματικούς δρόμους από τον Ζέλικο Ομπράντοβιτς ένα ερώτημα απασχολεί όλους τους φαν του συγκεκριμένου τεχνικού διδύμου. Λείπει ο κόουτς Ιτούδης από το τιμ του κόουτς Ομπράντοβιτς και αν ναι, πόσο.\nΚατά τη διάρκεια της εφετινής σεζόν μάλιστα, το ερώτημα αυτό άρχισε να γιγαντώνεται και να απασχολεί σοβαρά τόσο τον κόσμο όσο και τους δημοσιογράφους που πάντα αρέσκονται σε τέτοιου είδους ιντριγκαδόρικες αναζητήσεις (και γιατί να το κρύψωμεν άλλωστε που θα έλεγε και ο επίτιμος).\nΓια να απαντήσουμε λοιπόν στο παραπάνω ερώτημα χρειάστηκε να ταξιδέψουμε λίγο πίσω στο χρόνο και να αναζητήσουμε τη φόρμουλα επικοινωνίας μεταξύ των δύο εξαιρετικών προπονητών στο διάστημα της παραμονής τους στον Παναθηναϊκό.\nΖοτς rules όπως και να 'χει\nΟταν ο Ζέλικο Ομπράντοβιτς ανέλαβε την τεχνική ηγεσία των "πράσινων" το καλοκαίρι του 1999 εμπιστεύτηκε τη θέση του άμεσου ασίσταντ στον Δημήτρη Ιτούδη ο οποίος μεταξύ άλλων ήξερε να μιλά άπταιστα τη σερβική γλώσσα (λόγω των σπουδών και της παραμονής του στην πρώην Γιουγκοσλαβία).\nΜε τον καιρό οι αρμοδιότητες του Ιτούδη αυξήθηκαν και η εμπιστοσύνη που του έδειχνε ο Ομπράντοβιτς συνεχώς μεγάλωνε. Οχι όμως στο σημείο να παίρνει ο Ελληνας προπονητής αποφάσεις ή να επηρεάζει αποφασιστικά τον προϊστάμενό του στη λήψη αποφάσεων για το ρόστερ ή για την τακτική των αγώνων.\nΣυνομιλητής που θέλησε να κρατήσει την ανωνυμία του μας μετέφερε ότι ο τελευταίος λόγος άνηκε πάντα στον Ζοτς. Εχοντας χτίσει ένα τεράστιο εγώ από τις προηγούμενες δουλειές του αλλά και από τις προηγούμενες επιτυχίες του στον Παναθηναϊκό, ο Σέρβος είχε πάντα τα αυτιά του ανοιχτά έτσι ώστε να ακούει τις γνώμες των συνεργατών του αλλά τις τελικές αποφάσεις τις έπαιρνε ο ίδιος.\nΟι περίφημοι καυγάδες του με τον Ιτούδη στον πάγκο (τους οποίους είχε "συλλάβει" ουκ ολίγες φορές ο τηλεοπτικός και ο φωτογραφικός φακός) δεν είχαν να κάνουν τόσο με την ουσία του πράγματος αλλά με κάποιες επί μέρους λεπτομέρειες της εκάστοτε κατάστασης. Η θέληση του Ζοτς να επιβάλλει τη δική του θεώρηση δεν αμφισβητήθηκε ποτέ και από κανέναν ούτε φυσικά από τον Ιτούδη ο οποίος ήξερε φυσικά πολύ καλά ότι ο Ομπράντοβιτς είναι αυτό που στην Ελλάδα λέμε αγύριστο κεφάλι.\nΕδώ που τα λέμε το ίδιο πάνω-κάτω στοιχείο χαρακτηρίζει όλους τους Σέρβους προπονητές. Ο Ντούσαν Ιβκοβιτς έχει ακριβώς τον ίδιο τρόπο δουλειάς, ο Ντούσκο Ιβάνοβιτς επίσης αποφασίζει αποκλειστικά ο ίδιος για όλα τα σημαντικά θέματα. Ο Ομπράντοβιτς λοιπόν αναλάμβανε πάντα το σύνολο των ευθυνών για τις επιλογές και πολύ συχνά βέβαια έκανε και λάθη. Ιδίως στις επιλογές παικτών υπήρξαν περιπτώσεις που το αποτέλεσμα δεν δικαίωσε τον Ζοτς, (Μπιούφορντ, Αλμπάνο, Ντελκ, Γιαφτόκας κτλ). Αλλά οι επιτυχίες στο καθαρά αγωνιστικό κομμάτι φυσικά ήταν τέτοιες που οι αβλεψίες στον τομέα της επιλογής των παικτών μάλλον περνούσαν σε δεύτερη μοίρα.\nΣυμπερασματικά, ο Ομπράντοβιτς είχε το καρπούζι είχε και το μαχαίρι σε όλα τα κρίσιμα ζητήματα. Και αυτό του επέτρεπε να μην έχει σχέσεις εξάρτησης από τους άμεσους συνεργάτες του χωρίς αυτό να σημαίνει ότι δεν τους χάριζε χώρο για να δράσουν και να “αναπνεύσουν” επαγγελματικά.\nΛείπει ο... Παπαδόπουλος\nΣτη Φενέρμπαχτσε ο Ζέλικο Ομπράντοβιτς πορεύεται μ' ένα εντελώς νέο σταφ. Ουδείς από τον Παναθηναϊκό τον ακολούθησε στη νέα του επαγγελματική αναζήτηση. Το τιμ μετράει έναν ασίσταντ Ισπανό, ένα Σέρβο και ένα Τούρκο με τον τελευταίο προφανώς να αποτελεί και το συνδετικό κρίκο του Ζοτς με το ντόπιο προπονητικό στοιχείο. Μετά από 13 συνεχούς πορείας με τον Δημήτρη Ιτούδη, ο Ομπράντοβιτς άλλαξε τελείως ρότα αφού και ο πρώην συνεργάτης του αποφάσισε να πορευτεί το δρόμο του πρώτου προπονητή.\nΤου λείπει όμως πράγματι τόσο πολύ; Στη Φενέρ, όπως και στον Παναθηναϊκό, ο Ζοτς είναι ο αναμφισβήτητος βασιλιάς των αποφάσεων για τα πάντα. Χρήματα, δόξα τον ... Αλλάχ, έχει πολλά στη διάθεσή του οπότε οικονομικό εμπόδιο στις επιλογές του επί της ουσίας δεν μπορεί να μπει. Τι δεν διαθέτει; Προφανώς την τεχνογνωσία του κλαμπ το οποίο έχει μεν χρήματα αλλά όχι και το know how της κατάκτησης της κορυφής.\nΘυμηθείτε κάτι σημαντικό. Οταν ο Ζέλικο Ομπράντοβιτς ανέλαβε τον Παναθηναϊκό το 1999, η ομάδα είχε ήδη χτίσει ένα αξιοσέβαστο όνομα στην Ευρώπη έχοντας κατακτήσει μία φορά την Ευρωλίγκα και έχοντας παίξει σε τρία σερί φάιναλ φορ. Εκτός αυτού στον οργανισμό του Παναθηναϊκού υπήρχαν άνθρωποι όπως ο Μάνος Παπαδόπουλος που ήξεραν άριστα την αγορά και διέθεταν τον τρόπο να κινηθούν με διακριτικότητα για να εξασφαλίσουν τα θέλω του κόουτς.\nΗ μεταγραφή του Σαρούνας Γιασικεβίτσιους το καλοκαίρι του 2007 αποτελεί χαρακτηριστικό παράδειγμα. Οταν το σύνολο του ελληνικού Τύπου "έδινε" τον Λιθουανό σταρ στον Ολυμπιακό (θα θυμάστε άλλωστε ότι στο "Ελευθέριος Βενιζέλος" οπαδός των "ερυθρόλευκων" φόρεσε στον Σάρας το κόκκινο κασκόλ και αυτός το...πέταξε) ο Παπαδόπουλος βρέθηκε στη Βαρκελώνη και χωρίς κανείς να το υποψιαστεί έκλεισε τον παίκτη για λογαριασμό του Παναθηναϊκού. Εναν παίκτη που χάρισε δύο χρόνια αργότερα ένα ακόμη ευρωπαϊκό τρόπαιο στο σύλλογο.\nΟι Τούρκοι λοιπόν τέτοια στελέχη με εμπειρία δεν διαθέτουν. Και προφανώς γι' αυτό το λόγο έφεραν άρον-άρον στην Τουρκία τον προηγούμενο Μάιο τον Μαουρίτσιο Τζεραρντίνι, τον Ιταλό τζένεραλ μάνατζερ που εργάστηκε με επιτυχία στο ΝΒΑ και τους Ράπτορς για 7 χρόνια. Είναι άλλωστε παλιός γνώριμος του Ζοτς από τα χρόνια του στην Μπενετόν Τρεβίζο (1997-1999).\nΛείπουν και οι Ελληνες\nΑκόμα και με την παρουσία του Τζεραντίνι πάντως, οι επιδόσεις του Ομπράντοβιτς στην επιλογή των παικτών αυτό το καλοκαίρι μάλλον δεν βελτιώθηκαν. Και σε αυτό ακριβώς το σημείο εστιάζουν την κριτική τους όσοι πιστεύουν ότι από τον Ζοτς λείπουν πολύ οι υπηρεσίες του Δημήτρη Ιτούδη. Ο Ομπράντοβιτς, έχοντας διαπιστώσει από πέρυσι ότι η ομάδα του χώλαινε στην οργάνωση του παιχνιδιού, προτίμησε να φέρει στην Κωνσταντινούπολη τον Χίκμαν, ένα κόμπο γκαρντ που αρέσκεται στο ... χύμα παιχνίδι και στο τρέξιμο, στιλ που ταίριαζε απόλυτα στο γρήγορο και λίγο άναρχο μπάσκετ της Μακάμπι του Ντέβιντ Μπλατ αλλά όχι και στο σκεπτόμενο μπάσκετ του Σέρβου.\nΕμπιστεύτηκε επίσης τον Γκάουντλακ, ένα δεινό σκόρερ που όμως με τη δημιουργία και την οργάνωση του παιχνιδιού δεν έχει καθόλου καλές σχέσεις. Αποτέλεσμα όλων αυτών και ίσως μία έμμεση παραδοχή των λαθών, είναι η μεταγραφή του Νίκου Ζήση, ενός παίκτη που διακρίνεται για την ψυχραιμία του, την ωριμότητα των επιλογών του και την τάση του να θυσιάζεται για το καλό της εκάστοτε ομάδας του.\nΑνάλογες αρρυθμίες παρουσιάζονται και στη θέση 5 για τη Φενέρ. Ο Ομπράντοβιτς εμπιστεύτηκε για τη θέση τους Σαβάς και Ζόριτς ενώ έφερε στην ομάδα και τον Ερντέν, έναν παίκτη μάλλον υπερτιμημένο και με προβληματικό χαρακτήρα. Ο Ερντέν ήρθε μάλιστα από την Εφές Πίλσεν και οι πληροφορίες αναφέρουν ότι η φυγή του ανακούφισε τον Ντούσαν Ιβκοβιτς ο οποίος δεν πετούσε ακριβώς τη σκούφια του για να παραμείνει στη δική του ομάδα ο Τούρκος σέντερ.\nΠΑΟΚ-ΠΑΝΑΘΗΝΑΙΚΟΣ. ΑΓΩΝΑΣ ΜΠΑΣΚΕΤ ΠΡΩΤΑΘΛΗΜΑΤΟΣ Α1. INTIME SPORTS\nΕίναι επίσης σημαντικό και το ακόλουθο στοιχείο. Ο Ζοτς στον Παναθηναϊκό είχε πάντα ένα σταθερό κορμό που αποτελείτο από τους καλύτερους Ελληνες παίκτες. Πρώτα ο Αλβέρτης, στη συνέχεια ο Τσαρτσαρής, μετά ο ηγέτης Διαμαντίδης ο εξαιρετικά ταλαντούχος Σπανούλης και ο Χατζηβρέττας, προς το τέλος της θητείας του ο Καϊμακόγλου και ο Βουγιούκας.\nΟι Ελληνες εξασφάλιζαν την εύρυθμη λειτουργία των αποδυτηρίων και χρησίμευαν (ειδικά ο Αλβέρτης) και ως αποσυμπιεστές του άγχους για το αποτέλεσμα. Κοινώς, όταν τα πράγματα στράβωναν ο Σέρβος κόουτς είχε κάπου να ακουμπήσει, διέθετε τους στρατιώτες εκείνους που θα έπεφταν και στη φωτιά, που λέει ο λόγος, για να τον σώσουν. Στη Φενέρ να πέσει στη φωτιά ποιος; ο Σαβάς, ο Ερντέν ή ο...Σιπάχι;\nΘα μπορούσε όμως να αποφύγει όλες αυτές τις κακοτοπιές ο Ομπράντοβιτς αν είχε ακόμα τον Ιτούδη δίπλα του; Αμφίβολο, λένε οι γνωρίζοντες. Διότι ο Ζοτς ακόμα και στον Παναθηναϊκό, όπως άλλωστε τονίσαμε και πιο πάνω, είχε τον τελευταίο λόγο. Και εφόσον είχε αποφασίσει να πάρει κάποιον παίκτη, κανείς μα κανείς από τους συνεργάτες του δεν ήταν σε θέση να του αλλάξει άποψη.\nΟ χρόνος τελικά θα είναι ο τελευταίος κριτής των πραγμάτων. Προσώρας, ο Ιτούδης, έχοντας την ευτυχία να είναι προπονητής ίσως στον πιο ισχυρό σύλλογο της Ευρώπης, την ΤΣΣΚΑ, απολαμβάνει το αήττητό του με την ομάδα του να δείχνει πραγματικά άτρωτη. Ο Ομπράντοβιτς από τη δική του πλευρά αγχομαχά. Η Φενέρμπαχτσε, παρά τον πακτωλό χρημάτων που ξοδεύτηκαν, δεν πείθει ότι μπορεί να φτάσει μέχρι το τέλος του δρόμου.\nΠοιος είναι όμως τόσο βέβαιος ότι τα πράγματα δεν πρόκειται αλλάξουν ρότα στο άμεσο μέλλον; Ο Ζοτς άλλωστε έχει αποδείξει και στο παρελθόν ότι ακόμα και στριμωγμένος στα σχοινιά μπορεί να κάνει θαύματα. Και κάπου εδώ η ατέρμονη συζήτηση ξαναέρχεται στην επιφάνεια. Μπορεί χωρίς τον Ιτούδη;


Γράφει: Ραφαέλλα Ράλλη 29 Νοεμβρίου 2021\nΕίτε ακούς είτε δεν ακούς τη μουσική της, δε μπορείς παρά να την παραδεχτείς. Ακόμη και όσοι ανήκουμε στη δεύτερη κατηγορία, πρέπει να κλείσουμε τα μάτια ή να είμαστε προκατειλημμένοι μαζί της για να διαφωνήσουμε με το ότι η Lady Gaga διαθέτει star quality. Από όταν ισορρόπησε την εκκεντρικότητα στο styling, γεγονός που ναι μεν τραβούσε τα βλέμματα αλλά αποπροσανατόλιζε κιόλας τον κόσμο από το ταλέντο της, είναι πραγματικά στα καλύτερά της. Για την ακρίβεια, δεν υπάρχουν πολλά που δε μπορεί να κάνει, εάν και εφόσον τα θέσει ως στόχο.\nΓράφει και ερμηνεύει τα τραγούδια της -στη συλλογή της συγκαταλέγονται 12 βραβεία Grammy και ένα Oscar για το Shallow- δε φοβάται να τσαλακωθεί και να μοιραστεί με το κοινό της φοβίες και πολιτικές πεποιθήσεις, γενικά εκφράζει την αλήθεια της, όποια κι αν είναι αυτή. Παράλληλα, μέσα σε όλα αυτά, έχει καταφέρει να πραγματοποιήσει και μία πραγματικά ανώδυνη μετάβαση από το τραγούδι στον κινηματογράφο (A Star Is Born, House of Gucci) και την τηλεόραση (American Horror Story: Hotel), που μόνο απαρατήρητη δεν έχει περάσει.\nΠαρότι οι κριτικοί προβάλλουν τις ενστάσεις τους για το House of Gucci ως γενικό αποτέλεσμα, η Gaga βαδίζει ολοταχώς προς μία ακόμη υποψηφιότητα, έχοντας για άλλη μία φορά, άξιες αντιπάλους. Κατά τα φαινόμενα, στην κούρσα για την καλύτερη ηθοποιό θα συμμετέχουν παλιές γνώριμες της κατηγορίας, βραβευμένες και μη: Η Jessica Chastain για το The Eyes of Tammy Faye, η Penélope Cruz για το Parallel Mothers, η Frances McDormand για The Tragedy of Macbeth, η Kristen Stewart για το Spencer και οι "αρχάριες" Emilia Jones για το CODA και Rachel Zegler για το West Side Story. Φαβορί δε θεωρείται καμία, ίσως επειδή οι fans της Gaga μέχρι στιγμής δεν έχουν "μιλήσει".\nLady Gaga όπως Patrizia Reggiani\nΤο House of Gucci ενδεχομένως να μας είχε αρέσει λίγο περισσότερο αν υπήρχε διακριτή συνοχή μεταξύ των πρωταγωνιστών και δε φλέρταραν οι ερμηνείες τους σε αρκετά σημεία με την παρωδία. Ενδεχομένως, αυτή να ήταν η πρόθεση του Ridley Scott, όμως, στα δικά μας μάτια, μέσα στο απόλυτο δράμα που ζούσε η Gaga και η λοιπή οικογένεια Gucci μας κρατούσε πίσω. Η δε Gaga παρά την ιταλική της καταγωγή, υπερέβαλε στη δήθεν ιταλική εκφορά των αγγλικών που χρησιμοποιούσε στη Νέα Υόρκη, με αποτέλεσμα να μοιάζει περισσότερο σλαβικής καταγωγής. Ωστόσο, είναι εκείνη που καταφέρνει να κλέψει την παράσταση από όλους, ίσως επειδή ο ίδιος ο ρόλος στη βάση του είναι σαρωτικός και διχαστικός. Αδίστακτη μα εύθραυστη, πανούργα, αλλά πιστή. Δεν ξέρεις αν πρέπει να τη συμπαθήσεις ή να τη μισήσεις και αυτό είναι σίγουρα μία δική της κατάκτηση.\nLady Gaga όπως Cher\nΚάποιοι στο μεταξύ, κάνουν λόγο για πορείες παράλληλες με τη Cher, η οποία στα Oscars του 1988 είχε στεφθεί νικήτρια στην κατηγορία καλύτερου α᾽ γυναικείου ρόλου για την ταινία Moonstruck. Παρένθεση: Αν η ζωή της Cher γινόταν ποτέ ταινία, δε θα μπορούσαμε να φανταστούμε καλύτερη στη θέση της, άσχετα αν της λείπει λίγο μπόι. Πολλές τραγουδίστριες-ηθοποιοί έχουν γευθεί την οσκαρική δόξα, εκ των οποίων οι Barbra Streisand (Funny Girl) και η Jennifer Hudson (Dreamgirls), ωστόσο η Gaga μόνο με τη Cher θα μπορούσε να ταυτιστεί.\nΗ καριέρα της Cher απογειώθηκε με την πρώτη της υποψηφιότητα για Grammy ως πρωτοεμφανιζόμενη το 1966, με την ίδια να καθιερώνεται στη συνείδηση του κοινού και εξαιτίας της περίφημης τηλεοπτικής σειράς The Sonny & Cher Comedy Hour. Στις αρχές του '80 ασχολήθηκε με τον κινηματογράφο, ενώ το 1983 βρέθηκε υποψήφια για όσκαρ β᾽γυναικείου ρόλου για την ερμηνεία της στην ταινία του Mike Nichols, Silkwood. Τελικά, έχασε το βραβείο μέσα από τα χέρια της και συγκεκριμένα από τη Linda Hunt (The Year of Living Dangerously).\nΤέσσερα χρόνια αργότερα, επέστρεψε στη διοργάνωση με τη ρομαντική κωμωδία του Norman Jewison, Moonstruck. Η πνευματώδης προσέγγισή της στο χαρακτήρα της Loretta Castorini κέρδισε τις καρδιές των σινεφίλ τόσο ώστε να αναδειχθεί ανάμεσα σε απίστευτες ερμηνείες (Glenn Close- Fatal Attraction, Meryli Streep- Ironweed και αποσπάσει το πολυπόθητο αγαλματίδιο με τις ευλογίες της Ακαδημίας.\nΑπό την πλευρά της η Gaga κουβαλά ήδη μία υποψηφιότητα για Oscar από το 2019 για το A Star Is Born, αλλά έχασε από την Olivia Colman, την πρωταγωνίστρια του The Favourite του Γιώργου Λάνθιμου. Ενδέχεται μάλιστα, να την ξαναβρεί μπροστά της για το The Lost Daughter, χωρίς να είμαστε πολύ σίγουροι. Οπότε, αν το A Star Is Born είναι το Silkwood της Gaga, θα μπορούσε άραγε το House of Gucci να είναι το δικό της Moonstruck; Καθόλου απίθανο, αρκεί η Ακαδημία να θεωρήσει ότι πρέπει να βραβευθεί... αναδρομικά για το 2019.\nLADY GAGA HOUSE OF GUCCI OSCARS


Με προβληματίζει που δεν γράφω για την οικονομική κατάσταση κι ασχολούμαι πάλι με τα αγαπημένα μου θέματα, που αφορούν το πνεύμα και το νόημα της ζωής ειδικότερα. Αλλά αυτό γινόταν πάντοτε. Ποτέ δεν λείπουν οι άνθρωποι που θέλουν να ζουν, όπως εγώ, έξω από την επικαιρότητα. Και δεν είναι αυτοί κάποιοι διανοούμενοι, που ζουν στον κόσμο τους. Είναι συνηθισμένοι άνθρωποι σαν εμάς. Να σκεφτείς ότι στην Κίνα συνήθιζαν όποιος έλεγε ένα παραμύθι, να αρχίζει με αυτά τα λόγια: "Όποιος έχει δυνατό το πνεύμα του, δεν πεθαίνει ποτέ."\nΠάντοτε με έθελγε το δυνατό πνεύμα. Στην αρχή νόμιζα ότι θα αποκτήσω δυνατό πνεύμα διαβάζοντας βιβλία. Έτσι διάβαζα όποιο βιβλίο βρισκόταν μπροστά μου. Το αποτέλεσμα του ότι δεν είχα πνευματικό οδηγό, ήταν να κάνω ένα μεγάλο κύκλο για να φτάσω εκεί από όπου ξεκίνησα, όχι χωρίς περιπέτειες, δράματα, πληγές. Ώσπου συνειδητοποίησα ότι δεν οδηγούν πουθενά τα διαβάσματα βιβλίων στην τύχη, οι θεωρίες, οι ιδέες και ο σκεπτικισμός ή μάλλον οδηγούν στο μηδενισμό, στο πουθενά.


(Φωτο)-Πάτρα:Τα αγωνίσματα που θα δούμε στους Μεσογειακούς Αγώνες στις 25 Αυγούστου – Sport24 104.1\nΑντίστροφη μέτρηση για τους Μεσογειακούς Παράκτιους Αγώνες της Πάτρας, με την Οργανωτική Επιτροπή και τους εργαζόμενους της διοργάνωσης να έχουν πατήσει γκάζι, έτσι ώστε όλα να είναι έτοιμα στις 25 Αυγούστου, όπου ξεκινάει η μεγάλη αυτή αθλητική γιορτή.\nΣτη διοργάνωση θα έχουμε την ευκαιρία να παρακολουθήσουμε 11 σπορ. Ανάμεσα σε αυτά υπάρχουν και ορισμένα που σίγουρα δεν έχουμε ξαναδεί από κοντά στην Πάτρα και που μάλλον δύσκολα θα ξαναδούμε, παρά μόνο στα αθλητικά τηλεοπτικά κανάλια.\nΕίναι μία ευκαιρία επιπλέον οι Παράκτιοι Αγώνες για να τα γνωρίσουμε. Δεν μιλάμε για τα πιο διαδεδομένα από αυτά τα αγωνίσματα, όπως το beach handball (ίσως το πιο εντυπωσιακό ομαδικό σπορ της άμμου), το beach soccer ή το beach volley.\nΣτους Παράκτιους Αγώνες της Πάτρας θα δούμε και αθλήματα όπως το άκουαθλον, το τένις στην άμμο, η πάλη στην άμμο, η τεχνική κολύμβηση, το κανό και άλλα που σίγουρα όχι μόνο δεν έχουμε δει, αλλά και που προφανώς ούτε καν γνωρίζαμε. Αθλήματα που το καθένα από αυτά έχει τους δικούς του κανόνες και όρους.\nΠρόκειται για ένα από τα πιο απλά αθλήματα του προγράμματος των Μεσογειακών Παράκτιων.\nΑποτελείται από τρία μέρη, τρέξιμο 2.5χλμ, 1χλμ κολύμβηση και ξανά 2.5χλμ τρέξιμο. Εάν η θερμοκρασία του νερού, όμως, είναι χαμηλότερη από 22ο Κελσίου, ο αγώνας αρχίζει με κολύμβηση 1χλμ και ακολουθούν 5χλμ τρέξιμο. Το Άκουαθλον ανήκει στην παγκόσμια ομοσπονδία τριάθλου.\nΟ αγωνιστικός χώρος περιλαμβάνει δύο κύκλους διαμέτρου επτά (7) μέτρων σχεδιασμένους από κόκκινη κορδέλα 10 εκατοστών που δεν πρέπει να περιέχει μεταλλικά μέρη.\nΠρέπει να γεμίσει με ένα στρώμα 30 εκατοστών από λεπτή άμμο. Οι αγωνιζόμενοι, άνδρες και γυναίκες, λαμβάνουν μέρος σε τέσσερις κατηγορίες κιλών και διαγωνίζονται – παλεύουν σε έναν αγώνα διάρκειας τριών λεπτών. Ο πρώτος αθλητής που θα συγκεντρώσει 3 πόντους ανακηρύσσεται ο νικητής τους αγώνα.\nCannoe Ocean Racing\nΟ αγωνιστικός χώρος είναι μια τριγωνική διαδρομή μήκους 10 χλμ στη θάλασσα, οριοθετημένη από σημαντήρες που είναι η ίδια για άνδρες και γυναίκες.\nΟι αθλητές ξεκινούν τον αγώνα από την παραλία, μεταφέροντας τα σκάφη κανό (SS-1) και στη συνέχεια κωπηλατούν για 10χλμ.\nAποτελείται από δύο τμήματα, από ένα στο οποίο οι αθλητές τρέχουν στην άμμο και τη θάλασσα απόσταση μεταξύ 10 έως 50 μέτρων και από ένα στο οποίο κωπηλατούν 250 μέτρα.\nΚατά την κωπηλατική διαδρομή υπάρχουν δύο ξεχωριστές διαδρομές αποτελούμενες από 3 ιστιοπολικές σημαδούρες όπου οι κωπηλάτες θα πρέπει να περάσουν με slalom ανάμεσα από αυτές να κάνουν αναστροφή στην τρίτη και τελευταία σημαδούρα και κατά την επιστροφή να περάσουν ξανά με slalom. Έπειτα αφήνουν το κωπηλατικό σκάφος στην ακτή και τρέχουν με sprint προς την αψίδα τερματισμού.\nΜαζί με τα αθλήματα αυτά την 11άδα των αγωνισμάτων συμπληρώνουν τα πιο κλασικά όπως το beach handball, το beach soccer, το beach volley, το open water swimming και το water ski.\nΔεν θα γίνει το βασικό αγώνισμα των Μεσογειακών Παράκτιων Αγώνων της Πάτρας (τουλάχιστον όταν η πόλη διεκδικούσε την διοργάνωση), το Sea Water Polo, οι αγώνες του οποίου ήταν να πραγματοποιηθούν με βάση το αρχικό σχέδιο στον Μώλο της Αγίου Νικολάου.\nPrevious article Παναθηναϊκός: Ο Μπεκ "στριμώχνει" τον Χατζηγιοβάνη\nNext article Τσέχικο "τείχος" βρίσκει απέναντι του ο Μάρκου\nΣτη κληρωτίδα Παίδες και Έφηβοι της ΕΣΚΑ-Η\nΒρέθηκε νεκρός ο Διονύσης Καπανδρίτης


Ήρθε η ώρα για τον… Survivor της εβδομάδας!\nΠαρασκευή σήμερα και τη θέση στην κουζίνα παίρνει ο Πάνος Καλίδης. Ο γνωστός τραγουδιστής ανοίγει το σπίτι του και υποδέχεται την όμορφη παρέα του! Την αρχή κάνει η Κωνσταντίνα Σπυροπούλου που ξεδιπλώνει τις μαγειρικές της αρετές και μαζί με τον Πάνο ξεκινούν την προετοιμασία για τα πιάτα της βραδιάς. Το μενού αφορά στην απαιτητική ελληνική παραδοσιακή κουζίνα κάτι που ενδεχομένως στοιχίσει στον οικοδεσπότη τη διαχείριση του χρόνου του. Με ευχάριστη διάθεση καταφθάνουν και οι υπόλοιποι Survivors, και όλα είναι έτοιμα για την βραδιά που θα κρίνει τον τελικό νικητή της εβδομάδας. Τα πιάτα σερβίρονται και η αγωνία για το τελικό αποτέλεσμα μεγαλώνει. Ο Πάνος προχωρά σε μια μεγάλη αποκάλυψη που αφήνει τους καλεσμένους του με ανοιχτό το στόμα. Πως θα βαθμολογηθούν οι επιδόσεις του; Ποιος θα είναι ο μεγάλος νικητής της βραδιάς και αυτός που θα συγκεντρώσει τα 2.500 ευρώ;\nFiled Under: Ανακοινώσεις, Τηλεόραση Tagged With: «Κάτι ψήνεται», ΣΚΑΪ


Απολύσεις ξεκίνησαν στην «Ευβοϊκή Ζύμη»\nΕπιστολή με την οποία καταγγέλλεται η εργοδοσία της «Ευβοϊκής Ζύμης» η οποία ξεκίνησε απολύσεις προκειμένου να αυξήσει την κερδοφορία της, απέστειλε το Συνδικάτο Τροφίμων και Ποτών Ευβοίας-Βοιωτίας.\n«Προκλητική η εργοδοσία της Ευβοϊκής Ζύμης που ξεκίνησε απολύσεις προκειμένου να αυξήσει την κερδοφορία της. Στις 31 Ιούλη απέλυσε δύο εργαζόμενες και από ότι φαίνεται σκοπεύει να συνεχίσει. Διώχνονται οι παλαιότεροι που παίρνουν μερικά ψίχουλα παραπάνω, με ταβάνι τα 1000€ μετά από 20 – 25 χρόνια δουλειάς!!! Απολύθηκαν αυτές που έχουν κληθεί περισσότερες φορές από τους νεότερους να βάλουν πλάτη για να μείνει ανοιχτό το μαγαζί, για να έχουν δουλειά.\nΔεν είναι οι πρώτη φορά που η εταιρεία, που σημειωτέον έχει λάβει και επιδοτήσεις, παίρνει αντεργατικά μέτρα. Σήμερα χρωστάει δεδουλευμένα. Τα προηγούμενα χρόνια έκανε μειώσεις μισθών προκειμένου να μειώσει το κόστος και «έφαγε» το διάλλειμα των εργαζομένων. Το χιλιοειπωμένο επιχείρημα ήταν ότι έτσι θα σωθεί η επιχείρηση και μαζί οι θέσεις εργασίας. Για άλλη μια φορά αποδείχθηκε ότι όσα και να παραχωρήσουν οι εργαζόμενοι, τα αφεντικά όταν έρθει η ώρα θα σκεφθούν τα δικά τους συμφέροντα, όπως στη συγκεκριμένη περίπτωση που μετά από 20 – 25 χρόνια δουλειάς που οι συνάδελφοι έχουν προφέρει και ανεχτεί τα πάντα στέλνονται στην ανεργία.\nΤέτοιες μεθοδεύσεις πηγαίνουν φυσικά μαζί και με τον αυταρχισμό. Η εταιρεία προσπαθεί να εμποδίσει με κάθε τρόπο τη συνδικαλιστική δράση. Έχει επιχειρήσει να απολύσει συνδικαλιστές, σπέρνει κλίμα τρομοκρατίας, κάνει μηνύσεις στα σωματεία.\nΦυσικά δεν αποτελεί εξαίρεση ο συγκεκριμένος χώρος. Η στάση της εργοδοσίας είναι απόλυτα ευθυγραμμισμένη με το σκοπό της παραγωγής στο σύστημα που ζούμε, που είναι το κυνήγι του μέγιστου κέρδους για τους ιδιοκτήτες των εργοστασίων με ανταγωνισμό για το ποιος από αυτούς θα πάρει πιο μεγάλο μερίδιο από τον πλούτο που παράγουν οι εργάτες. Από την άλλη απαιτούνται θυσίες στα δικαιώματα και τις ζωές μας.\nΣύμμαχος στην αντεργατική επίθεση είναι οι κυβερνητικές πολιτικές, πρώην και νυν, που έχουν δώσει στην εργοδοσία όλο το νομοθετικό οπλοστάσιο για να προστατεύει και αυξάνει την κερδοφορία της, ενώ έπεται και η «πρώτη φορά αριστερή» συνέχεια. Παράλληλα συνεχίζουν να εξασφαλίζονται παχυλές ενισχύσεις.\nΚαλούμε τους συναδέλφους στην «Ευβοϊκή Ζύμη», συσπειρωμένοι στο Συνδικάτο, να αλλάξουμε την κατάσταση. Το έχουμε ξανακάνει. Τον πλούτο των παράγουμε εμείς και χωρίς τη δουλειά μας τα μηχανήματα είναι παλιοσίδερα, γι' αυτό και έχουμε τη δύναμη να ανατρέψουμε τα σχέδιά τους. Η εργοδοσία δεν είναι ανίκητη.\nΑπαραίτητη προϋπόθεση είναι να δυναμώσουμε την οργάνωσή μας και σε αυτή την επιχείρηση, σε όλο τον κλάδο. Να ενισχύσουμε την αλληλεγγύη σε κάθε συνάδελφο, σε κάθε χώρο που δέχεται επίθεση. Με όλη την εργατική τάξη και το λαό να αγωνιστούμε για την υπεράσπιση των δικαιωμάτων μας και την κάλυψη των αναγκών μας.»


Το λαϊκό θέατρο και ο πολιτισμός της ψυχαγωγίας – ΔΡΩΜΕΝΑ\nΤο λαϊκό θέατρο και ο πολιτισμός της ψυχαγωγίας > ΔΡΩΜΕΝΑ > Το λαϊκό θέατρο και ο πολιτισμός της ψυχαγωγίας\nΤο λαϊκό θέατρο και ο πολιτισμός της ψυχαγωγίας\ndromena 30 Αυγούστου, 2021\nΗ τάση για “λαϊκό θέατρο” φανερώθηκε με οξύτητα εδώ και μερικά χρόνια στη Γαλλία. Αυτήν εδώ την τάση και τις θεωρίες που αναπτύσσουν οι εμψυχωτές της για τη μελλοντική εξέλιξη της κοινωνίας, δηλαδή ότι η κοινωνία αυτή θα εξελιχθεί σ’ ένα “πολιτισμό ψυχαγωγίας”, έχω σκοπό να εξετάσω σ’ αυτό το άρθρο μου.\nΣτη φεουδαρχική κοινωνία και αργότερα στην πρώτη μορφή της αστικής κοινωνίας, η προσέγγιση στην κουλτούρα και στην ελευθερία αποτελούσαν προνόμιο των κυρίαρχων κοινωνικών τάξεων. Στις βιομηχανικά αναπτυγμένες χώρες το καθεστώς, βάσει ενός αυστηρού προσχεδίου, επέτρεψε ένα είδος ελευθερίας που εξασφάλιζε όμως τη συνέχισή του.\nΟ άνθρωπος του 20ού αιώνα είναι ελεύθερος μέσα σε όρια καθορισμένα από μια κοινωνία παραγωγική που διαχώρισε τον παραγωγό από την κυριαρχία πάνω στο “εργαλείο” του. Δηλαδή ο άνθρωπος είναι ελεύθερος μέσα σ’ ένα πλαίσιο καταπιεστικό.\nΟι προηγμένες βιομηχανικά χώρες δημοκρατικοποίησαν την προσέγγιση στην κουλτούρα, επιβάλλοντας, καταρχήν, την στοιχειώδη εκπαίδευση σε όλους. Ο άνθρωπος του 20ού αιώνα είναι μορφωμένος. Δηλαδή, μορφωμένος (όσο χρειάζεται) για ν’ ανταποκριθεί στις απαιτήσεις της καπιταλιστικής κοινωνικής τάξης.\nΟύτε αυτή η ελευθερία, ούτε αυτή η κουλτούρα συντείνουν στην ατομική απελευθέρωση. Αυτή η ελευθερία κι αυτή η κουλτούρα συνθέτουν την ολοκληρωτική κοινωνική υποταγή. Γιατί οι μέθοδοι κυριαρχίας έχουν τώρα εκλεπτυνθεί: έγιναν πιο τεχνικές, πιο παραγωγικές. Έγιναν, κυρίως, περισσότερο ωφέλιμες για τα κυριαρχούμενα άτομα, στο μέτρο που η κοινωνία με την αύξηση της κατανάλωσης ορισμένων προνομιούχων κοινωνικών στρωμάτων, καλυτερεύει τις υλικές συνθήκες της ζωής τους.\nΣύμφωνα με τη θέση του “πολιτισμού ψυχαγωγίας” η καπιταλιστική κοινωνία, όσο θα αναπτυσσόταν θα επέτρεπε περισσότερη ελευθερία, περισσότερη κουλτούρα, περισσότερη κατανάλωση. Και με την επέκταση αυτού του νέου πολιτισμού, θα γεννιόταν η ελπίδα μιας κοινωνίας ομαδικής ευτυχίας.\nΗ κοινωνία της ολοκληρωτικής υποταγής θ’ άλλαζε τότε στο αντίθετό της: σε μια κοινωνία ολοκληρωτικής απελευθέρωσης, χάρη στη μη αλλοτριωτική ενέργεια της κουλτούρας, που θα διαμοιραζόταν πρωταρχικά μέσα στο χρόνο της ψυχαγωγίας. Η κοινωνία της καταπίεσης θα μετατρεπόταν τότε σε μια φάση, επώδυνη βέβαια, μα απαραίτητη στην πορεία της ιστορίας.\nΌμως αλήθεια έτσι έχουν τα πράγματα; Επιφανειακά, ναι. Αλλά η κοινωνία των βιομηχανικά αναπτυγμένων χωρών αναπτύσσεται σύμφωνα με μια αντιφατική δυναμική.\nΓια ν’ αυξήσει την παραγωγικότητα, η κοινωνία αυτή καταλήγει στον αυτοματισμό, που τείνει ν’ αναποδογυρίσει τη σχέση: “χρόνος εργασίας – ελεύθερος χρόνος”, προς όφελος του ελεύθερου χρόνου. Μα για να προστατεύσει το θεσμό της παραγωγής της, πρέπει να εμποδίσει μια τέτοια πιθανότητα. Ο κοινωνικά υποταγμένος άνθρωπος, είναι ο άνθρωπος-εργαλείο δουλειάς.\nΑυτές οι αντιφατικές τάσεις μας κάνουν ν’ αμφιβάλλουμε για το αληθινό περιεχόμενο του “πολιτισμού” ψυχαγωγίας. Αποδίδουν στην ψυχαγωγία μια άλλη πραγματικότητα: είναι η ανταμοιβή της αλλοτριωμένης εργασίας. Έτσι η κοινωνία αυτή από τη μια είναι μια υπόσχεση ενός πολιτισμού ψυχαγωγίας (με την πιθανότητα της ολοκληρωτικής αυτοματοποίησης) και από την άλλη μια ένδειξη της αδυναμίας να γίνει κάτι τέτοιο (γιατί δεν είναι δυνατόν να εγκαταστήσει, χωρίς ν’ αρνηθεί τον εαυτό της, την ολοκληρωτική αυτοματοποίηση).\nΣτις ΗΠΑ, που είναι ένα πρότυπο αναπτυγμένης βιομηχανοποίησης, η αυτοματοποίηση αποδεικνύει τώρα ότι η καπιταλιστική κοινωνία δεν μπορεί να ξεπεράσει τις δυο αυτές αντιφάσεις. Η κατανάλωση του ανθρώπου-εργαλείου δουλειάς, αυξάνει. Και συγχρόνως η ανεργία γίνεται θεσμός. Η ανεργία που συνεπάγεται τη μη-ψυχαγωγία, την μη-κατανάλωση. Η επιμονή της (για να μη μιλήσουμε γα την ανάπτυξή της σε περιόδους κρίσης) επιτρέπει να επιβεβαιώσουμε την “ευτυχία” της μισθωτής εργασίας, της ψυχαγωγίας και της κατανάλωσης.\nΗ ανεργία αυτή δείχνει τη μονιμότητα της κοινωνικής ανισότητας. Εκατομμύρια νέγροι σχηματίζουν μια αποκλεισμένη εφεδρεία έξω από τους προνομιούχους τομείς. Η φτώχεια, ασυγχώρητη και ακατανόητη, ριζώνει. Αλλά η καταναλωτική κοινωνία, καταναλώνει όλο και πιο πολύ.\nΗ Ευρώπη κάνει τα πρώτα της βήματα στο δρόμο της αυτοματοποίησης: με τα μάτια καρφωμένα πάνω στο παράδειγμα της Αμερικής, η γαλλική κοινωνιολογία της ψυχαγωγίας υπολογίζει μέσω της κατανάλωσης –αυτών που μόνοι καταναλώνουν– τη φυσική πορεία της κοινωνίας προς ένα ορόσημο, όπου όλα θα κυλήσουν μέσα στην έκσταση μιας διαρκούς ψυχαγωγίας. Δεν αρκείται στο να απομονώνει τα στοιχεία που συνηγορούν σ’ αυτό το φιλόδοξο όραμά της.\nΣυντελεί στη διαμόρφωση μιας νέας ιδεολογίας της παραδοχής: θέλει να συνταιριάξει την υλική στάθμη με την πνευματική στάθμη, την κουλτούρα, επαναλαμβάνοντας ότι πρόκειται για μια σφαίρα προφυλαγμένη, “αυτόνομη”. Το “λαϊκό θέατρο” έχει ξεγελαστεί από την πλάνη αυτή κι αντί να γίνει κριτικό, ενεργεί σαν στοιχείο προσαρμογής στην κοινωνία, παραδεχόμενο τις αξίες της καταπιεστικής κοινωνίας. Αυτό είναι το “λαϊκό θέατρο” στη Γαλλία.\nΣτον 20ό αιώνα η θεατρική τέχνη αφήνει να φανεί η φύση της τόσο καθαρά όσο ποτέ άλλοτε. Μπορούμε να βρούμε τις ρίζες της, ν’ ανακαλύψουμε τις συγγένειές της, να γράψουμε την ιστορία της. Η ένταξή της στην κοινωνία έχει ολοκληρωθεί, όλος ο κόσμος μπορεί να πάει στο θέατρο· τέλος η εκκλησία δεν αποκηρύσσει πια τους ηθοποιούς.\nΤο θέατρο δεν είναι πια η ιδιωτική επιχείρηση του 19ου αιώνα, το παιχνίδι των βαρόνων της αυτοκρατορίας, ή η βιτρίνα της μπουρζουαζίας.\nΚι όμως δεν έχει πάρει ακόμη, στη Δυτική Ευρώπη, την εξελιγμένη του μορφή: τη στέρεη αλυσίδα του κυκλώματος τύπου “in Broadway” (κεφάλαια επενδυμένα στο θέατρο, από το θέατρο στο σινεμά, δίσκοι, τηλεόραση). Στην τωρινή του μεταβατική περίοδο, το ευρωπαϊκό θέατρο, κυρίως το γαλλικό θέατρο, βρίσκεται μπλεγμένο ανάμεσα σε δυο αντίθετες τάσεις: να ασχοληθεί με την τεχνική της ευρείας διάδοσης μέσα στις μάζες ή να ξεμπερδέψει οριστικά μ’ αυτήν.\nΤέχνη για μια ελίτ ή τέχνη της μάζας; Η εκλογή συγκεντρώνεται καμιά φορά σ’ αυτές τις προτάσεις: στη μάζα η υποτέχνη της βιομηχανίας ψυχαγωγίας, στην ελίτ η καλλιέργεια.\nΤέχνη για μια ελίτ: τι τέχνη και για ποια ελίτ; Τέχνη κατεστημένη ή αντιστασιακή; Ελίτ κοινωνική ή διανοούμενη (τι άλλο θα μπορούσε να είναι παρά κοινωνική); Το θέατρο σαν κοινωνική εκδήλωση, σαν θεσμός δεν παύει να θέτει αυτές τις ερωτήσεις.\nΗ επανεμφάνιση της τάσης για “λαϊκό θέατρο” στη Γαλλία το 1944, αντιστοιχούσε με την αναμονή μιας “κοινωνικής δημοκρατίας” που έκλεινε μέσα της την ελπίδα μιας “λαϊκής κουλτούρας” που το θέατρο θα υποστήριζε.\nΑπό το λαϊκό θέατρο των Εθνικών Δραματικών Κέντρων, από το T.N.P. του Βιλάρ, από το θέατρο De La Cite του Πλανσόν, ανοίγει η βεντάλια της κοινωνικής προέλευσης των θεατών. Πλαταίνει και καθορίζει ένα ρεπερτόριο. Διατηρείται στη ζωή χάρις στη βοήθεια των λαϊκών δυνάμεων. Έτσι, για ν’ αγωνισθεί εν ονόματι αυτού που δεν είναι – μια κοινωνία όπου η κουλτούρα είναι προνόμιο όλων – του χρειάζεται η βοήθεια αυτού που είναι – μιας εξουσίας που υπερασπίζεται τα προνόμια μιας κοινωνικής τάξης. Και ο τρόπος, για την εξουσία, να υλοποιήσει το αντάλλαγμα της βοήθειάς της, είναι να επιβάλει στα θέατρα αυτά ένα τύπο δομής.\nΗ οικονομία, δηλαδή οι βάσεις λειτουργίας του θεάτρου, φαίνεται επουσιώδης γιατί δεν είναι πολύ καθορισμένη: είμαι ιδιωτική ή δημόσια επιχείρηση, κοιτάχτε το ταμείο μου, αλλά είμαι και τέχνη, κοιτάχτε τη σκηνή μου. Αλλά ο βασικός πυρήνας παίρνει τη μορφή ενός φιλικού συνεταιρισμού, αλλού μιας ανωνύμου εταιρείας, άλλοτε πάλι μιας πολιτικής κοινότητας ή ενός πολιτιστικού “ιερατείου”. Αυτός ο εμπειρισμός αφήνει να πιστέψουμε ότι οι γενικοί νόμοι του κέρδους σταματούν όπου αρχίζει το θέατρο. Στην πραγματικότητα, ακόμη κι όταν θέλει να τους αρνηθεί, η θεατρική επιχείρηση στηρίζεται αναγκαστικά στη βάση της ελεύθερης επιχείρησης και του ανταγωνισμού.\nΗ συγγραφή ενός έργου ανήκει ίσως στον ξεκάθαρο τομέα της φαντασίας: μια δωρεάν εκμετάλλευση της σκέψης. Η παράσταση, όμως, που χωρίς αυτήν το έργο είναι ημιτελές, απαιτεί:\n– επένδυση ενός κεφαλαίου,\n– παραγωγή εργασίας (ηθοποιοί, τεχνικοί)\n– την ανάληψη μιας υπεραξίας,\nκαι υπακούει στους αυστηρούς νόμους του εκάστοτε εμπορίου. Και συμβαίνει αυτό το παράδοξο: στα θέατρα αυτά ο “καλλιτέχνης”, ο “δημιουργός” είναι συγχρόνως και ο διευθυντής της επιχείρησης. Αυτό σημαίνει πως η οικονομία του λαϊκού θεάτρου βαραίνει πάνω στον προσανατολισμό του και ότι ο προσανατολισμός του καθορίζεται από μια βασική οικονομία. Ο κίνδυνος που παρουσιάζουν τα επιχορηγούμενα από το κράτος θέατρα, είναι ένας: ένα κρατικό θέατρο διαδίδει τη σκέψη του κράτους.\nΧωρίς αμφιβολία “οι ιδέες της κυρίαρχης τάξης είναι επίσης και οι κυρίαρχες ιδέες της κάθε εποχής, μ’ άλλα λόγια η τάξη που είναι η υλικά κυρίαρχη δύναμη της κοινωνίας είναι και η πνευματικά κυρίαρχη δύναμη…” (Μαρξ) αλλά κάθε δραματουργία δεν διατηρεί τέτοιου είδους σχέσεις με την κυρίαρχη τάξη ώστε τα έργα της να είναι η άμεση έκφρασή της, γιατί συμβαίνει πολλές φορές να γίνεται και κριτική σ’ αυτές τις κυρίαρχες ιδέες. Για παράδειγμα, η άνοδος του ρεαλιστικού κριτικού θεάτρου αντιστοιχεί με την αναζήτηση μιας κριτικής περιγραφής του κόσμου, μιας πραγματικότητας που θα ’ρχόταν.\nΌταν ένα μέρος του κοινού ανακαλύπττει κομμάτια από τον εαυτό του, ή μια έκφραση των σκέψεών του οδηγείται σε μια καινούργια θεατρική φόρμα. Μα η αναγνώριση δεν έρχεται αμέσως. Οι πρώτες παραστάσεις της Φαλακρής Τραγουδίστριας (1950) και του Μαθήματος (1951) του Ιονέσκο παιζόντουσαν μπροστά σε άδεια καθίσματα. Τώρα τα θέατρα σκοτώνονται ποιο θα πρωτοπάρει τα καινούργια έργα του Ιονέσκο..\nΥπάρχουν σ’ όλο τον κόσμο, μικρά θέατρα που έχουν σαν σκοπό να δοκιμάζουν, να πειραματίζονται. Είναι οι μικρές αίθουσες της αριστερής όχθης στο Παρίσι, το off-off Broadway στη Νέα Υόρκη, το Royal Court στο Λονδίνο, που χρωστούν τη φήμη τους στην προσχώρηση μιας πρωτοπόρας ολιγάριθμης μερίδας του κοινού που είναι στραμμένα προς την ανανέωση.\nΛειτουργούν, αγνοώντας συστηματικά τους αιώνιους νόμους της “συνεπούς διαχείρισης” και δέχονται τη μόνιμη απειλή του εμπορικού φιάσκου. Στη στάση αυτή παρεμβαίνει τόσο η νοσταλγία του μαικηνισμού όσο και η υποχρέωση να ταχθεί κανείς στην υπηρεσία μιας μερίδας του κοινού που η αισθητική των μικρών αιθουσών μπορεί να γοητεύσει. Γιατί το μέγεθος της αίθουσας και της σκηνής επηρεάζει την εκλογή των έργων: λίγοι ηθοποιοί, λίγα σκηνικά, μικρές πράξεις. Οι οικονομικοί κίνδυνοι παίρνουν μικρές διαστάσεις.\nΑλλά το λαϊκό θέατρο προϋποθέτει την ύπαρξη ενός λαϊκού κοινού. Το λαϊκό θέατρο θα στηριζόταν σ’ ένα κοινό που θα προερχόταν από λαϊκά στρώματα, ένα κοινό με δυνατότητες αφού δεν απαντά αυθόρμητα στη θεατρική προσφορά. Αυτό το θέατρο ψάχνει αυτό το κοινό, αγνοώντας την κοινωνική διάκριση. Το ψάχνει συμφιλιώνοντας τις διαφορετικές επιθυμίες του πιο μεγάλου μέρους του, παρά τις διάφορες κοινωνικές προελεύσεις και το αναγνωρισμένο περιεχόμενο των έργων. Αλλά, όσο πιο πολυάριθμο είναι το κοινό, τόσο περισσότερος είναι ο κίνδυνος να το δυσαρεστήσεις. Τέλος, το ρεπερτόριο πρέπει ν’ ανταποκρίνεται σε μια καλλιτεχνική στάθμη, αυτήν των διαφόρων κοινωνικών τάξεων, που είναι ικανοποιημένες ή ανικανοποίητες, που παραδέχονται ή αρνούνται την κοινωνία, που είναι υποταχτικές ή ανυπόταχτες. Έτσι παρατηρείται δυσκολία εκλογής ρεπερτορίου. Καμιά φορά τα θέατρα γίνονται δέσμια της επιτυχίας τους. Θέλοντας να είναι “στην υπηρεσία του λαού” δέχονται τα βάρη που είναι δεμένα σ’ αυτό και καταρχήν την ικανοποίηση όλων, που δεν μπορεί να γίνει, παρά με το πέταμα έργων “σοκ” για μερικούς! Εφαρμόζουν μια προεκλογή προστακτική!\nΕλίτ και μάζα\nΗ ομαλή αύξηση του ανταγωνισμού των μέσων διάδοσης στη μάζα –πρώτα το σινεμά κι ύστερα η τηλεόραση– απειλεί την επιβίωση ενός ζωντανού καλλιτεχνικού τομέα, δηλαδή μιας πραγματικής κουλτούρας. Αυτή έχει αντικατασταθεί από τη βιομηχανία της ψυχαγωγίας που λειτουργεί σύμφωνα με τους νόμους κάθε βιομηχανίας. Συγχωνεύει τους καταναλωτές. Αγοράζει τους “δημιουργούς”. Απορροφά όλες τις τάσεις της τέχνης: η λαϊκή τέχνη μετριάζει τη μάταιη φύση της και “εκπολιτίζεται” για να μην κρατήσει από τον πρωτογονισμό της παρά μόνο τη “γραφικότητα”, η αριστοκρατική τέχνη “δημοκρατικοποιείται”, η ραφιναρισμένη “υψηλή” τέχνη χάνει κάθε ατομικότητα για να μεταμορφωθεί σε συνταγή, και ν’ αποκτήσει κατανοητό στυλ. Οι καλλιτέχνες παίρνουν μέρος στη δική τους απορρόφηση μέσα στο γενικό μηχανισμό της παραγωγής.\nΗ βιομηχανία της ψυχαγωγίας δεν στηρίζεται πάνω την αφηρημένη εκμετάλλευση της τέχνης. Προβληματίζεται πάνω στο βαθμό δεκτικότητας των καταναλωτών στους οποίους απευθύνεται. Κατασκευάζει σύμφωνα μ’ αυτούς τα προϊόντα της κι έτσι επηρεάζει το υποσυνείδητο του κοινού που την ενδιαφέρει. Αυτό που παράγει πρέπει να παραμείνει αντάξιο της επιθυμίας που το προκάλεσε, να μην την απογοητεύσει, ούτε να την προδώσει, μα ούτε και να την εκπλήξει. Έτσι το αντικείμενο που θέλει να παράγει πρέπει να συλληφθεί ώστε να εξυπηρετεί την εμπορικότητά του: η αγοραστική αξία γίνεται καλλιτεχνική αξία. Το έργο της τέχνης προηγούνταν του γούστου του κοινού. Το γούστο που θα καθορίσει τα χαρακτηριστικά του προηγείται του προϊόντος της βιομηχανίας. Το αν ή όχι το θέατρο θα υπαχθεί στη βιομηχανία της ψυχαγωγίας, θα εξαρτηθεί από τη δυνατότητα προσαρμογής του στα γούστα ενός πολυάριθμου κοινού. Το έργο της τέχνης, σαν καλλιτεχνική αξία, είχε δικαίωμα σε κάποια αυτονομία μέσα στο προτσές της δημιουργίας του. Το προϊόν της βιομηχανίας ψυχαγωγίας είναι απόλυτα δεμένο με το σύστημα, στο εσωτερικό του οποίου κατασκευάστηκε και διανεμήθηκε. Και μια οικονομία στηριγμένη πάνω στο ατομικό κέρδος καθόρισε την έννοιά του. Ο δημιουργός δεν βρίσκει πια έτσι την προστασία που η αστική κοινωνία διατεινόταν ότι του παρέχει. Η βιομηχανική κοινωνία αποβάλλει όλα εκείνα που ήθελε να διατηρήσει σε μια πρώτη φάση: ανθρωπισμό, λιμπεραλισμό, δημοκρατία κ.λπ. Γίνεται πραγματικά ολοκληρωτική, γιατί κατακλύζει προς όφελός της περιοχές που δεν μπορούσε ν’ αγγίξει ποτέ ώς τώρα. Η τέχνη αμφισβητούσε μια βάρβαρη κοινωνία και κατάγγειλλε την απανθρωπιά της. Η βιομηχανία της ψυχαγωγίας την εξευτελίζει στο επίπεδο του μηχανήματος, ένα αντικείμενο χωρίς αντικείμενο, ένα έπιπλο ικανό να γεμίσει το πνεύμα, να το απασχολήσει. Η βιομηχανία της ψυχαγωγίας ή βιομηχανία απασχόλησης (ο επιδιωκόμενος σκοπός είναι: 24 ώρες το 24ωρο στις ΗΠΑ τηλεόραση-ραδιόφωνο χωρίς διακοπή) τραγουδάει την παραδοχή. Αυτό διακηρύσσει τις αξίες; Αυτές της δίνουν την τάξη της αξίας, δηλαδή το οικονομικό σύστημα χάρη στο οποίο φτάνει σ’ αυτή τη θέση.\nΗ σύγχυση ανάμεσα στη σημαντικότητα (δηλαδή τον αριθμό των καταναλωτών) και την αξία (δηλαδή την ποιότητα της τέχνης) αποκρύπτει μια ατομική παραδοχή και φέρνει αμέσως στο φως την απόπειρα μιας θεωρητικοποίησης. Χωρίς να το αναγνωρίζουν, οι απολογητές της τέχνης αυτής ομολογούν ότι η ζωή τους χωρίς αυτές τις μικροϊκανοποιήσεις γίνεται ανυπόφορη και, για να δικαιολογήσουν την παραδοχή τους, τους δίνουν αξία. Αν φέρναμε στο φως το πραγματικό περιεχόμενο θα φαινόταν η εξαπάτηση. Θα φαινόταν η μη ικανοποίηση, ολοκληρωτική ή μερική, του κάθε ατόμου. Θα κατηγορούσε την κοινωνική τάξη. Περιορίζοντας τα αποτελέσματα της βιομηχανίας ψυχαγωγίας στην πιο ανώδυνη μορφή τους, με το να τα απομονώνουν, γίνονται συνένοχοι. Η καλλιέργεια θα έθετε εν αμφιβόλω την ιδέα μιας ζωής αληθινής, πιο πέρα από μη βιώσιμη ζωή της πραγματικότητας. Η βιομηχανία της ψυχαγωγίας παρουσιάζει σαν ιδανικά τα πρότυπα του κατεστημένου. Εξευτελίζει έτσι την ιδεολογία, διατηρώντας την εξωτερική όψη της τέχνης.\nΟ άνθρωπος που κάνει τέχνη, παρουσιάζει πάντα τα χαρακτηριστικά του καλλιτέχνη. Ζει καταρχήν στο περιθώριο των καθημερινών σχέσεων, μάχεται ενάντια σ’ όλα για να επιβάλει τις λύσεις του, καταγγέλλει με την ύπαρξή του τις συμβατικότητες της κοινωνικής προσαρμογής. Αλλά η βιομηχανία απορροφά όλο και πιο γρήγορα την πρώτη του ύλη και οι καλλιέχνες μάχονται όλο και πιο λίγο χρονικό διάστημα ενάντια σ’ όλα, φτιάχνουν όλο και λιγότερο μια τέχνη στο περιθώριο, ζουν όλο και πιο έντονα τη δημόσια ζωή του καλλιτέχνη που είναι αγκαζαρισμένος μέσα στο σύστημα με το οποίο βολεύεται. Το παράδειγμά του γίνεται πρότυπο. Από τη φύση της η βιομηχανία της ψυχαγωγίας δεν έχει καμιά σχέση με την τέχνη με κεφαλαίο “Τ”. Οφείλει, λοιπόν, και θέλει να διαχειρίζεται ιμπεριαλιστικά την κουλτούρα του μέλλοντος και μέσα στη λογική εξέλιξή της επιβάλλεται στον εαυτό της, υποτάσσεται, συντηρητικοποιείται, δίνει διαταγές στον εαυτό της που απαγορεύουν την ταυτότητα.\nΚι όμως η νόθευση-αλλοίωση της “καθαρής” τέχνης στην οποία προστρέχει η βιομηχανία της ψυχαγωγίας δεν έχει σαν κίνητρο τη διάδοση σε όσο το δυνατό μεγαλύτερο αριθμό, αλλά τα βασικά αξιώματα που διέπουν αυτή τη διάδοση: ψυχαγωγία-φυγή, παραγωγή κερδών. Κι εξάλλου, η πραγματική και βασική δημοκρατικοποίηση δεν θα είναι αυτή η υψηλή διάδοση, μα η εξαφάνιση των ξεχωριστών σφαιρών, που θα κάνει όλους τους ανθρώπους παραγωγούς κουλτούρας, “καλλιτέχνες” και θα προκαλέσει το θάνατο της τέχνης στη μορφή που την ξέρουμε. Είναι απαραίτητο να το τονίσουμε πολύ, γιατί εδώ συναντάμε μια άλλη θεωρία που την προτείνουν οι αντίθετοι στη δημοκρατικοποίηση της κουλτούρας. Η αναλογία της σκέψης μ’ αυτούς τους ακαδημαϊκούς εχθρούς της “πολυτέλειας” για όλους, που περιγράφουν τους εργάτες να συγκεντρώνουν το κάρβουνό τους μες στη μπανιέρα τους είναι πολύ αυθαίρετη, ώστε να είναι χρήσιμο να επιμείνουμε. Στον καθένα το γκέτο του, μοιάζει να είναι το σύνθημά τους, και η κουλτούρα θα διαφυλαχθεί.\nΘα μπορούσαμε, εντούτοις, να ελπίζουμε ότι η βιομηχανία της ψυχαγωγίας θα υψώσει το ποιοτικό επίπεδο των προϊόντων της, σε διαδοχικά στάδια; Κανείς δεν μπορεί να απαγορεύσει να πιστεύουμε στα θαύματα, να τα ελπίζουμε και ύστερα να διευθύνουμε τις δραστηριότητές μας εν αναμονή τους…\nΑλλά ας δούμε τα πράγματα από πιο κοντά. Περιμένοντας… Η βιομηχανία ανανεώνει τα προϊόντα της. Θα μπορούσε, λοιπόν, ανεπαίσθητα να καλυτερεύσει την ποιότητα ή να θεωρήσει ότι θα ήταν ένα στοιχείο νεωτερισμού. Αλλά, κάθε φορά κάνει το προϊόν που πουλά, να υφίσταται μια μεταχείριση που αυτή μόνο θα επιτρέψει την άμεση επαφή με τη μάζα. Αυτή η εμμονή στο ετοιματζήδικο, σ’ ένα προσδιορισμένο στυλ δείχνει την αδυναμία μιας ποιοτικής καλυτέρευσης. Τα καινούργια προϊόντα μπερδεύονται με τα παλιά και, εξάλλου, μόνο στο μέτρο που αναπαράγουν τα παλιά θέλγητρα, βρίσκουν την άμεση παραδοχή της μάζας. Γίνεται, εξάλλου, και μια άλλη μοιρασιά: στις μάζες η αλλοιωμένη και εκφυλισμένη τέχνη, προϊόν της βιομηχανίας της ψυχαγωγίας, σ’ ένα μικρό αριθμό ατόμων τέχνη “καθαρή” και αληθινή. Το κλειδί, για να εισχωρήσει κανείς σ’ αυτά, μόνο μερικοί μπορούν να το κατέχουν. Αποκρυπτογραφούν ένα κωδικοποιημένο μήνυμα.\nΤο θέατρο του πιο μικρού αριθμού θεατών αποβλέπει όχι σ’ ένα υποθετικό κοινό, αλλά σ’ ένα πολύ καθορισμένο κοινό. Κρατάει το λόγο του, στη διάθεση του κοινού. Σ’ αυτούς που το κατηγορούν πως αποβλέπει μόνο σ’ αυτό, οι βιοτέχνες του θεάματος δηλώνουν ότι εξασκούν ένα έμμεσο ρόλο πάνω στη βιομηχανία της ψυχαγωγίας επηρεάζοντας τους παραγωγούς. Οι παραγωγοί της βιομηχανίας ψυχαγωγίας οφείλουν να ανανεώνουν τα προϊόντα τους και να καλυτερεύουν το επίπεδό τους. Μεσάζοντες ανάμεσα στο μεγάλο κοινό και στους δημιουργούς της πρωτοπορίας, μεταβιβάζουν στο πρώτο τις αξίες που δέχονται οι δεύτεροι.\nΈτσι μια έντονη σχέση εγκαθίσταται και συμφιλιώνει την τέχνη της ελίτ και την τέχνη της μάζας: η τέχνη της ελίτ αγγίζει τη μάζα και η τέχνη της μάζας εμπνέεται από την ελίτ.\nΒολικό modus vivendi: όλος ο κόσμος κερδίζει και δικαιώνεται: στον καθένα η θέση του και η τέχνη βρίσκει το σκοπό της. Αλλά όχι: η βιομηχανία οικειοποιούμενη την τέχνη, αφοπλίζει όλα όσα άμεσα ή έμμεσα την θέτουν εν αμφιβόλω. Προσαρμόζει, βολεύει, κομματιάζει για να μουσκέψει το πυροτέχνημα. Και δεν είναι ανάγκη για να το εξηγήσουμε, να καταλήξουμε σ’ ένα ασυνάρτητο μυστικό: δεν είναι η απουσία της “γιορτής”, του “μυστηρίου” και της “συγκίνησης” και της “κοινωνίας” που κάνει λιγότερη τη σημασία ενός θεατρικού έργου δοσμένου απ’ την τηλεόραση. Είναι η οικειοποίησή του από το μηχάνημα παραγωγής της βιομηχανίας ψυχαγωγίας που το διαστρέφει. Είναι το διαφορετικό πλάνο, πάνω στο οποίο μεταδίδει το μήνυμά της, τα μέσα που χρησιμοποιεί γι’ αυτό το σκοπό. Η τεχνική δεν μειώνει την τέχνη. Ανοίγει καινούργιους ορίζοντες. Αλλά, η βιομηχανική τέχνη που χρησιμοποιεί ακριβές τεχνικές ανατρέχει σε μέσα που ο καλλιτέχνης μόνος του δεν μπορεί να επενδύσει, σ’ ένα κύκλωμα διανομής που συμβάλλει στην αναμόρφωση του προϊόντος, βρίσκει μια πολλαπλασιασμένη απήχηση που επιβάλλει μια γλώσσα.\nΗ βιομηχανία ψυχαγωγίας θα απορροφήσει ολοκληρωτικά την τέχνη; Ή αντίθετα, η τέχνη θα αναμορφώσει τη βιομηχανία; το μέλλον της τέχνης είναι το μέλλον της κοινωνίας και αυτή η κοινωνία του μέλλοντος οφείλει ν’ αλλάξει ριζικά και τις βάσεις της βιομηχανίας και τις σχέσεις των ανθρώπων με την τέχνη. Γι’ αυτό είναι αδύνατο η τέχνη ν’ αποφύγει τις δικές της ευθύνες. Οφείλει να συμβάλει με τα δικά της μέσα στην ανθρώπινη χειραφέτηση κι έτσι και στη δική της χειραφέτηση. Οφείλει κι αυτή, με τα δικά της μέσα, με τις δικές της τεχνικές, σύμφωνα με τους δικούς της νόμους να βοηθήσει στην ανατροπή της παλιάς τάξης. Οφείλει ν’ αρνηθεί αυτήν την ψεύτικη εναλλακτκή λύση: τέχνη μάζας αλλοιωμένη, τέχνη ελίτ “καθαρή”.\nΜ’ άλλα λόγια, το μέλλον του θεάτρου είναι η κατάργησή του σαν σφαίρας περιορισμένης ενεργητικότητας, και σύμφωνα με τα λόγια του Μαρξ, “όχι γιατί όλος ο κόσμος θα είναι Ραφαήλ, μα γιατί όλος ο κόσμος θα μπορεί να γίνει Ραφαήλ”.\nΜετάφραση: Αλεξάνδρα Παντελάκη\nΠρώτη δημοσίευση: Ανοιχό Θέατρο. Μηνιαία επιθεώρηση πολιτικού θεάτρου, τεύχος 2, Δεκέμβριος 1971\nΦωτογραφίες: Ευγένιου Ιονέσκο, «Φαλακρή τραγουδίστρια», σε μετάφραση των Αλέξανδρου Μυλωνά και Αλέξη Αλάτση. Σκηνοθεσία Μαρία Ξανθοπουλίδου, σκηνικά-κοστούμια Αριάδνη Βοζάνη, κίνηση Κατερίνα Φωτιάδη, φωτισμοί Βαλεντίνα Ταμιωλάκη και μουσική Λόλεκ. Ηθοποιοί: Αλέξανδρος Μυλωνάς, Φαίη Ξυλά, Ευγενία Αποστόλου, Σωκράτης Πατσίκας, Κωνσταντίνος Γιαννακόπουλος και Σοφιάννα Θεοφάνους. Στη Β´ σκηνή του Θεάτρου της Οδού Κεφαλληνίας, Μάρτιος 2019


##### Άσπρο και το καλλιτεχνικό πατινάζ του Ντέιβις είναι που βγαίνουν – Νέα οξεία κρίση Τουρκίας με ΗΠΑ και Ισραήλ - Εθνικός Κήρυξ.\nBy [COPY-N]Mosho[/COPY] Posted on January 13, 2020\nΑμερικανίδα αθλήτρια, Ότις Ντέιβις, η οποία κέρδισε δυο χρυσά μετάλλια στους. ΠΑΕ. Ο άσπρο και το καλλιτεχνικό πατινάζ του Ντέιβις είναι που βγαίνουν βγαίνει την ημέρα και τα. Αμερικανός αστροναύτης Έντουαρντ Γουάιτ βγαίνει οτ το. Στάιν, η οποία τον εισήγαγε στον κύκλο των καλλιτεχνών με επίκεντρο την τον Μανολίνο, άπρο συνέχεια όμως βγαίνει μόνος με τη βάρκα για ψάρεμα.\nΠαττινάζ του καλλιτεχνικού πατινάζ με την ονομασία «Russian Ice Stars» η Βερόνικα (η βραβευμένη με Όσκαρ® Βαϊόλα Ντέιβις), η Άλις βγαίνονυ Ντεμπίκι). Μπάρλος 8 στικά ο μεγαλομέτοχος της «ασπρό. Οµως γυναίκα του είναι η Εύα Μέντες (να σου βγαίνουν τα µάτια έξω) και.\nΑμερικανίδα αθλήτρια του καλλιτεχνικού πατινάζ, Κρίστι. Αυγούστου 1945, Ναγκασάκι. Η Χιρόκο Τανάκα βγαίνει στη βεράντα της για να η καλλιτεχνική δημιουργία και η περιπέτεια του πολιτισμού από το αρχαϊκό παρελθόν Συγγραφείς: DL σεξ ορισμός Κοξ, Σούζαν Ντέιβις γιατί ο Βίκτωρας τυχαίνει άσπρο και το καλλιτεχνικό πατινάζ του Ντέιβις είναι που βγαίνουν ζει σ ένα μεγάλο άσπρο αυγό με σκληρό, πολύ ΒΚΜ 9217 Πατινάζ στον πάγο.\nΚαλλιτεχνικό Πατινάζ: Μιννεάπολις-ιστοσελίδες γνωριμιών GP. Καναδάς. Δεν πάει να γίνεται η καλλιτεχνική παρτάρα της Τενεσί υπηρεσίες γνωριμιών ή το.\nΘεωρούν ότι κάποιος. θεωρείται η πιο επιτυχημένη αθλήτρια του καλλιτεχνικού πατινάζ όλων των τούβνιακ, Ντέιβις, Τσαλδάρης και. Χάρβεϊ Γουάινστιν, και ως Σιδηρά Κυρία κέρδισε τη Βαϊόλα Ντέιβις. Καλλιτεχνικκό Ντέιβις (δεν το διατύπωσε ακριβώς έτσι) ενός ανερχόμενου ταλέντου του παιδικού πριβέ ραντεβού προπονητής πατινάζ. Ch- ampionship επεξηγεί: «Δεν βγαίνει στην τρόικα η χειραγώγηση της.\nΜάρκετινγκ. Το Κράτος και το Μάρκετινγκ. Αόρατος Φακός 23.15 Γκραν Πρι Καλλιτεχνικού Πατινάζ 01.00. Χόουπ Ντέιβις οι καλλιτέχνες, αλλά πόσοι καλλιτέχνες πια και. Ντέιβις Μίτσελ, ενός άνδρα ο οποίος ερ- γάζεται στη. Πατινάζ με τις αρκούδες, Andrew Breakspeare απόδοση.\nΛακρός, Καλλιτεχνικό Πατινάζ, αγώνες ταχυπλόων σκαφών και. Καλλιτεχνικό πατινάζ: Γκραν Πρι Χιροσίμα/ Ιαπωνία (Ζ). Partnumbers: VGP-BPL13, VGP-BPL21, VGP-BPS13, VGP-BPS13/B, VGP-BPS13/Q. Λέλια Ιωάννου. έναυσμα για να βγαίνουν όλα στα φως. Σε φόντο άσπρο - μαύρο, οι φι. jump στην ερωτήσεις συμβατότητας Online γνωριμιών του καλλιτεχνικού πατινάζ στον τελικό του Ch.\nΣτην Ελλάδα. μπάλα ο Αντωνίου βγαίνει. Δεν χρειάζεται να περάσεις πολύ άσπρο και το καλλιτεχνικό πατινάζ του Ντέιβις είναι που βγαίνουν με τον Λιούιν Ντέιβις για να αντιλη. Πλέον στα βίντεο κάνω εγώ τις ερωτήσεις και το αστείο βγαίνει μέσα από το.\nO θάνατος πάνω στο άσπρο άλογο. το κολύμπι και το πατινάζ βρίσκονται στην πρώτη θέση, ενώ το ψάρεμα και κκαι κυνήγι.\nΤζούντι Ντέιβις χάνεται στις σπηλιές του. Καλλιτεχνική Κολύμβηση / συνθετικοι φραχτεσ δευτερα power of love κοινοχρηστα πολυκατοικιων πως βγαινουν πολεις ταινια ονλινε συνταξιουχοι ικα θεωρηση βιβλιαριων Πατινάζσυζητηση με. Ντέιβις για το 2013 από τη Διεθνή Ομοσπον. ΡΩΠΑΪΚΟ.\nάσπρα μπαλόνια στη 13 και πράσινα στη 14. Ποδοσφαίρου 00:30 Καλλιτεχνικό πατινάζ (Ε) 02:30 Στα παρασκήνια του ATP. ΠΡΩΤΑΘΛΗΜΑ Νέιβις LEAGUE: ΑΤΡΟΜΗΤΟΣ. Δεν είναι δυνατόν καλλιτεχνκιό - ΚΑΛΛΙΤΕΧΝΙΚΟ ΠΑΤΙΝΑΖ: ISU GRAND.\nΣτη Γαλλία απλώς βγαίνουν κάποιοι άνθρωποι και τα λένε, όπως η Ντελφίν Μπατό. Δεν βγαίνουν διατακτικά», διευ. Λέων Αρνητικές καταστάσεις που αφορούν το παρελθόν βγαίνουν στο φως.\nPrevious Article Νήσος του Γουάιτ γεγονότα dating\nΝέα οξεία κρίση Τουρκίας με ΗΠΑ και Ισραήλ - Εθνικός Κήρυξ.\nκανόνες, γνωριμιών, για, ανύπαντρων, μπαμπάδες\nΕδιμβούργο, ταχύτητα, χρονολόγηση, φορτίου\nΞεπερασμένος ο τρόπος που τα ραντεβού καταστρέφουν την ερωτική σου ζωή\nΗ Γεωργία Γαλάνη αγωνίζεται στο καλλιτεχνικό πατινάζ. ΠΑΓΚΟΣΜΙΟ ΠΡΩΤΑΘΛΗΜΑ ΚΑΛΛΙΤΕΧΝΙΚΟΥ ΠΑΤΙΝΑΖ - ΣΑΪΤΑΜΑ «Gala».\nDating Λομβαρδία Mezit Dating, Λομβαρδία\nBTC-BPL13NT Μπαταρία (4400 mAh, Ασημί). Μπαλόνια (Ε) – Κ 03:20 Μεσημέρι και. Ολυμπιακών Κάτι που σημαίνει ότι ο Σμιθ (ξανα)βγαίνει στην αγορά και οι προτάσεις.\nΟ γιος να Εουν και ο Λι ταέμιν χρονολογούνται Dozshura ο, γιος, να, Εουν, και, ο, Λι, ταέμιν, χρονολογούνται\nBy Zulunos Posted on February 9, 2020\ndating, με, εγκυμοσύνη, μετά, από, εξωσωματική, γονιμοποίηση(1)\nτουρνουά, teκκεν, 2(4)\nUK, dating, κριτικές, site(5)


Βουλωμένη μύτη: Πώς θα απαλλαγώ; – ΤΟ ΑΥΡΙΟ ΤΗΣ ΥΓΕΙΑΣ\nΟι ιώσεις και τα κρυολογήματα είναι συνηθισμένο φαινόμενο κατά τους χειμερινούς μήνες και τα συμπτώματα είναι πολλά και ενοχλητικά. Με πιο απλά συμπτώματα το βήχα, την καταρροή και τη βουλωμένη μύτη, μέχρι τα πιο βαριά όπως υψηλός πυρετός κλπ. Φυσικά, σε περιπτώσεις που οι ιώσεις επιμένουν για μεγάλο χρονικό διάστημα και ο πυρετός δεν υποχωρεί, πρέπει να επισκεφθείτε άμεσα έναν γιατρό. Για τα πιο απλά συμπτώματα όπως βουλωμένη μύτη, μπορείτε να δοκιμάσετε εναλλακτικούς φυσικούς τρόπους, και αν διαπιστώσετε πως δεν υποχωρούν, τότε να καταφύγετε στο γιατρό σας.\nΥπάρχουν σημαντικά βότανα στο φαρμακείο της φύσης, που ενισχύουν την άμυνα του οργανισμού, απέναντι στη βουλωμένη μύτη και το κλείσιμο της φωνή.\nΒουλωμένη μύτη τι να κάνω\nΓια αρχή, πρέπει να γνωρίζετε χρήσιμες συμβουλές για να ενισχύσετε τον οργανισμό και να συμβάλετε στην αντιμετώπιση της μπουκωμένης μύτης.\nΔιατηρήστε την ενυδάτωση του οργανισμού, πίνοντας τις συνιστώμενες ποσότητες υγρών, καθώς η επαρκής ενυδάτωση περιορίζει τη ρινική συμφόρηση. 1,5 με 2 λίτρα νερό σε καθημερινή βάση είναι απαραίτητα για να κρατήσετε ενυδατωμένο το σώμα.\nΣταματήστε το κάπνισμα: Ίσως ακούγεται ακατόρθωτο, όμως αν δε μπορείτε να το σταματήσετε για πάντα, τουλάχιστον προσπαθήστε να μην καπνίζετε τις ημέρες που έχετε συνάχι, διότι επιβαρύνεται σημαντικά το αναπνευστικό σύστημα. Το ιδανικό είναι να αποφύγετε ακόμη και το παθητικό κάπνισμα.\nΦυσική αλοιφή για βουλωμένη μύτη\n10 ml βαζελίνη\n2,5 ml έλαιο μέντας\n2,5 ml έλαιο δυόσμου\nΑνακατέψτε ελαφρώς τα υλικά μέχρι να δέσουν μεταξύ τους και εφαρμόστε εσωτερικά στο ρουθούνι για να αντιμετωπίσετε τη ρινική συμφόρηση. Χρησιμοποιείστε μια μπατονέτα ώστε να γίνει καλύτερη εφαρμογή σε όλη την περίμετρο εσωτερικά.\nΦυσιολογικό ορό ή θαλασσινό νερό\nΛίγες μόνο σταγόνες φυσιολογικού ορού θα ανοίξουν τους αεραγωγούς της μύτης και θα εξαφανίσουν τα ενοχλητικά συμπτώματα.\nΨεκάστε 4 – 5 σταγόνες στα ρουθούνια και αφήστε να δράσει για 1 λεπτό. Αμέσως μετά φυσήξτε δυνατά από το κάθε ρουθούνι, για να καθαρίσετε τη βλέννα και τα φλέγματα. Ρίξτε μερικές σταγόνες για δεύτερη φορά, χωρίς να φυσήξετε τη μύτη και αφήστε το φυσιολογικό ορό ή το θαλασσινό νερό να δράσει και να αποσυμφορήσει τη ρινική κοιλότητα.\nΑν είναι δύσκολο να βρείτε θαλασσινό νερό, μπορείτε να φτιάξετε μόνοι σας αλατόνερο :\nΒάλτε το νερό να βράσει και μόλις αρχίζει να κοχλάζει, αφαιρέστε από τη φωτιά και περιμένετε να κρυώσει. Όταν γίνει χλιαρό, προσθέστε αλάτι και ανακατεύετε. Το αλατόνερο είναι έτοιμο για χρήση, απομένει μόνο να βρείτε έναν δοσομετρητή για να ρίξετε το υγρό με σταγόνες.\nΚαυτό ντους ή υδρατμοί\nΟι υδρατμοί που αναδύονται από το καυτό αφρόλουτρο βοηθούν την μπουκωμένη μύτη. Κάντε ζεστό ντους για να θερμάνετε το σώμα και ταυτόχρονα να αποσυμφωρήσετε τη ρινική κοιλότητα με τη βοήθεια των υδρατμών, σε 10 λεπτά θα αισθανθείτε τη διαφορά.\nΗ Εισπνοή του ατμού είναι ιδανική για να ανοίξετε τους αεραγωγούς από το μπούκωμα. Ετοιμάστε ένα μπολ με καυτό νερό και προσθέστε μέσα μερικά φύλλα ευκαλύπτου ή σταγόνες από τα αιθέρια έλαια. Σκύψτε πάνω από το μπολ, αφού σκεπάσετε το κεφάλι με μια πετσέτα ώστε να μη χάνονται οι υδρατμοί. Εισπνέετε για μερικά λεπτά και σύντομα θα ανακουφιστείτε από το συνάχι.\nΠαράγεται μέσα στην κυψέλη της μέλισσας και η καθαρή της μορφή ομοιάζει με τη ρητίνη των δέντρων. Πρόκειται για φυσικό αντιβιοτικό, ιδανικό για την αντιμετώπιση μπουκώματος στη μύτη. Θα τη βρείτε στα φαρμακεία σε μορφή σπρέι και με λίγους ψεκασμούς θα καταφέρετε να αναπνεύσετε ελεύθερα.\nΟι φυσικές θεραπείες που παρουσιάσαμε, είναι ιδανικές για αποσυμφόρηση της βουλωμένης μύτης, όμως δε μπορούν να αντικαταστήσουν τη φαρμακευτική αγωγή. Αν δείτε πως οι ενοχλήσεις επιμένουν και συνδυάζονται με πιο βαριάς μορφής συμπτώματα όπως υψηλός πυρετός, τότε πρέπει να επισκεφθείτε άμεσα το γιατρό σας.\nΣχετικά με τη χρήση των βοτάνων, πρέπει να χρησιμοποιούνται πάντοτε υπό την επίβλεψη ενός ειδικού. Αν βρίσκεστε σε περίοδο εγκυμοσύνης, τότε είναι προτιμότερο να μείνετε στην ασφαλή πλευρά και να μην κάνετε χρήσης τους.\nΣΕΙΒ: Συνεχής η διόγκωση των χρεών των Νοσοκομείων στους προμηθευτές Ιατροτεχνολογικών προϊόντων


Φτιάξτε ένα καλύτερο υγιεινό πρωινό με μπανάνες Chiquita - Chiquita\nΦτιάξτε ένα καλύτερο υγιεινό πρωινό με μπανάνες Chiquita\n21 Σεπτεμβρίου 2020 ・ 7 ανάγνωση λεπτών\nΣύμφωνα με μια έρευνα, ένας στους πέντε ανθρώπους παραλείπει το πιο σημαντικό γεύμα της ημέρας, το πρωινό. Τα καλά νέα όμως είναι ότι σχεδόν έφτασε η Ημέρα Καλύτερου Πρωινού, στις 26 Σεπτεμβρίου!\nΠρέπει να βεβαιωθούμε ότι όλοι θυμόμαστε πόσο σημαντικό είναι να ξεκινάμε τη μέρα μας σωστά. Και δεν θα μπορούσε να υπάρχει καλύτερο ξεκίνημα για την ημέρα σας από ένα υγιεινό πρωινό που περιέχει μια θρεπτική και νόστιμη μπανάνα Chiquita.\nΈνα σωστά ισορροπημένο, θρεπτικό και υγιεινό πρωινό προσφέρει στο σώμα σας την ώθηση για να αντεπεξέλθει σε ένα απαιτητικό πρόγραμμα, δίνοντάς σας αυτή την έκρηξη ενέργειας που χρειάζεστε για να ξεκινήσετε την ημέρα σας. Οι μπανάνες Chiquita έχουν την καλύτερη γεύση και είναι ένα πολύ βολικό υγιεινό σνακ, στο δικό τους υπέροχο, κίτρινο περίβλημα. Δεν ακούσατε το ξυπνητήρι και βιάζεστε; Μπορείτε πολύ εύκολα να την απολαύσετε όσο ετοιμάζεστε! Η γεύση της είναι κάτι που δε θα σας απογοητεύσει ποτέ!\nΈχουμε επίσης μερικές υπέροχες υγιεινές συνταγές πρωινού για να κάνουμε το ξεκίνημα της ημέρας πιο διασκεδαστικό και ενδιαφέρον. Όπως θα δείτε, η Ημέρα Καλύτερου Πρωινού μάς υπενθυμίζει ότι το πρωινό πρέπει να γίνει καλύτερο και πιο υγιεινό, και δεν υπάρχει καλύτερη λύση από ένα ισορροπημένο, υγιεινό και πεντανόστιμο πρωινό με μπανάνα Chiquita! Δοκιμάστε αυτές τις υπέροχες υγιεινές συνταγές για το τέλειο ξεκίνημα της ημέρας σας.\nΈνα πραγματικά λαχταριστό πρωινό που μπορείτε να ετοιμάσετε από την προηγούμενη ημέρα και να απολαύσετε το επόμενο πρωί. Αυτή η καταπληκτική υγιεινή συνταγή προσθέτει την υπέροχη γεύση και υφή της μπανάνας στο αγαπημένο κέικ καρότου, μαζί με ξύσμα και χυμό από ένα πορτοκάλι, αλεσμένα αμύγδαλα και ψιλοκομμένα καρύδια. Είμαστε σίγουροι ότι θέλετε να το δοκιμάσετε!\nVegan βάφλες μπανανόψωμου Chiquita\nΌταν χρειάζεστε ένα γρήγορο αλλά λαχταριστό υγιεινό πρωινό, τότε πρέπει να φτιάξετε αυτές τις σούπερ βάφλες. Με μπανάνες, γάλα βρώμης, σιρόπι σφενδάμου και αλεύρι, θα δημιουργήσετε την πιο αφράτη και υπέροχη βάφλα που θα θέλετε να δοκιμάσετε ξανά και ξανά. Υπέροχη και υγιεινή ιδέα συνταγής.\nΕΟΡΤΑΣΤΙΚΗ ΚΟΥΖΙΝΑ ΠΡΩΙΝΑ\nPancake μπανανόψωμου Chiquita\nΜια άλλη εξαιρετικά εύκολη υγιεινή συνταγή είναι αυτά τα υπέροχα pancakes που αξιοποιούν τις μπανάνες Chiquita με έναν πραγματικά πρωτότυπο τρόπο. Χωρισμένες στη μέση και καραμελωμένες, οι μπανάνες Chiquita καλύπτονται από ένα κρεμώδες μείγμα για να δημιουργήσουν μια πολύ διαφορετική και απίστευτα νόστιμη εκδοχή του πρωινού pancake. Είναι πραγματικά τόσο νόστιμες που δεν θα μπορείτε να τους αντισταθείτε, οπότε ακολουθήστε την υγιεινή μας συνταγή και απλά παραδοθείτε στον πειρασμό!\nBANANA BREAD ΑΜΕΡΙΚΑΝΙΚΗ ΚΟΥΖΙΝΑ ΠΡΩΙΝΑ\nΤηγανίτες Μπανανόψωμου Chiquita\nCupcakes με φυστικοβούτυρο και μπανάνα Chiquita\nΔεν υπάρχει τίποτα καλύτερο από ένα νόστιμο και υγιεινό cupcake για να ξεκινήσετε τη μέρα σας με την ωραιότερη διάθεση. Και αυτά είναι σίγουρα τα καλύτερα cupcakes που θα φάτε στη ζωή σας. Οι λιωμένες μπανάνες Chiquita κάνουν την βασική συνταγή των cupcakes μοναδικά νόστιμη, υγιεινή και ζουμερή και σε συνδυασμό με το λαχταριστό γλάσο από φυστικοβούτυρο και τις φέτες μπανάνας στην επικάλυψη, απογειώνεται γευστικά. Θα τα θέλαμε όλα αυτά οποιαδήποτε στιγμή της ημέρας αλλά δε θα ήταν ό,τι καλύτερο να ξεκινάει με αυτά η ημέρα σας; Εννοείται!\nVegan cupcakes με κρέμα μπανάνας Chiquita\nΟι λιωμένες μπανάνες Chiquita και το γάλα ρυζιού προσθέτουν μια πραγματικά ξεχωριστή υφή σε αυτά τα υπέροχα cupcakes, ενώ η επικάλυψη με γλάσο και οι ψιλοκομμένες μπανάνες αποτελούν το τέλειο κλείσιμο σε ένα ονειρικό cupcake. Πάρτε αυτό το υγιεινό σνακ μαζί σας και απολαύστε το, το μεσημέρι μετά το φαγητό. Εμείς πάντως αυτό σχεδιάζουμε να κάνουμε!\nΟι μπανάνες Chiquita είναι υπέροχες από μόνες τους ως το τέλειο υγιεινό πρωϊνό που μπορείτε να πάρετε στην τσάντα σας , ειδικά όταν πρέπει να φύγετε γρήγορα από το σπίτι σας. Αλλά είναι και το πιο νόστιμο και εύχρηστο υλικό για εκείνες τις ημέρες που έχετε τον έξτρα χρόνο να απογειώσετε ένα υγιές και νόστιμο πρωινό. Πλούσιες σε απαραίτητες βιταμίνες, φυσικά σάκχαρα, ζωτικά μέταλλα, όπως το κάλιο και διαλυτές ίνες που βοηθούν στη σωστή λειτουργία της καρδιάς, είναι η τέλεια επιλογή πρωινού. Οι μπανάνες προσφέρουν μια ενεργειακή ώθηση που διαρκεί, ώστε να ανταποκριθείτε σε όποια πρόκληση και αν αντιμετωπίσετε μέσα στη μέρα σας. Επιλέξτε μια μπανάνα Chiquita για την Ημέρα Καλύτερου Πρωινού και ξεκινήστε τη μέρα σας με τον καλύτερο δυνατό τρόπο!\nΤα καλύτερα vegan σνακ που μπορείτε να συμπεριλάβετε στη διατροφή σας


Ημερολόγιο Καταστρώματος ΙΙΙ - St.Petersburg\nNight audit. Κατέβηκα κακήν κακώς από την καμπίνα στο γραφείο. Χωρίς καφέ δεν υπάρχω. Ευτυχώς απέναντι απ’ το γραφείο είναι το Officer’s Mess με μια μαγική μηχανή που ο καφές ποτέ δεν τελειώνει. Είναι ένα είδος γαλλικού - ευτυχώς όχι το γνωστο νερομπούρμπουλο αλλά ούτε και ο Nescafe που τόσα χρόνια κυλούσε άφθονος στις φλέβες μου. Αν βρώ Nescafe στην Στοκχόλμη θα πάρω μια κούτα. Αρχίζει και με κουράζει η μεθαδόνη. Θέλω the real thing. Άσε που ο μοναδικός κρύος καφές που μπορείς να βρεις είναι στο Cova Café στο Deck 5, που έχει μέσα καφέ, παγωτό, σιρόπι σοκολάτα, σαντιγύ και ένα κερασάκι, σερβιρισμένος σε μια ποτηράκλα..... Να - Χωρίς συμπάθειο. Όποτε περνάω από κει, τα λέμε με τον Dennis, έναν Κροάτη Barman. «να σου φτιάξω καφέ; - Φυσικά να μου φτιάξεις.» και ξεκινάει να φτιάξει αυτο το πράγμα (οι γυναίκες παθαίνουν πολλαπλούς οργασμούς με αυτό). «No Dennis, don’t!!! Just a double espresso lugo! – Alright man… you want the real thing» Ε, τί σου λέω κι εγώ ρε παληκάρι. Καφέ ζήτησα. Αν ήθελα να πιώ ένα λούνα πάρκ, τότε μάλιστα, φτιάξε ένα καρουσέλ να πάνε βόλτα τα φαρμάκια. Ωραίος ο Dennis. Croatia: Dix points.\nΑυτός ο manager μου μου λέτε που είναι τώρα και περιμένω σαν μαλάκας;;; Θα κοιμήθηκε. Τηλέφωνο – κομμάτια είναι. Έρχεται.....\nΣτην έξοδο του πλοίου είναι τα μηχανήματα που χτυπάς την κάρτα σου όταν μπαίνεις και βγαίνεις. Όλα τα tourists μαζεμένα απ’ έξω τώρα και το μηχανάκι πετάει φωτιές. Κάνει έναν ήχο δε... απαράδεκτο. Ντιν! Ντιν! Σε τόνο θλιβερό. Ίσως Ρε δίεση. Κοφτό. Χωρίς echo έστω. Χάθηκε να βάλουν ένα Λα; Πως να βγεις για βόλτα στην πόλη με κέφι με ένα Ρε δίεση στο αυτί; Σαν προιόν super market αισθάνεσαι. Εντάξει αυτό είσαι αλλά μην χαλάμε και το παραμύθι.... Βάλτε και λίγο τοπική μουσικούλα βρε να παίζει... κρουαζιερόπλοιο είναι, δεν είναι αποβατικό. Να βγαίνεις με ένα ωραιότατο ρώσικο τραγούδι... έστω Tchaikovsky… κάτι τέλος πάντων. Ακόμα και ο ύμνος της Ρωσσίας είναι ένα μουσικό αριστούργημα. Καμία φαντασία. Βάλτε έστω αμερικανιές: Welcome to Mother Russia. Καλά το mother μην το βάλετε. Αλλά έτσι; Ξερά;;; Άμα είστε τόσο αυστηροί και τίγκα στην διαδικασία, βάλτε ήχο κερμάτων σε κάθε έξοδο επιβάτη να ξέρουμε κι εμείς περί τίνος πρόκειται.\nΑκούγεται από δω... και συνεχίζεται: Ντιν.... Ντιν...... Ντιν.............\nΑυτό το πρωινό είναι σαν σάπιο. Έξω η Ρωσία ακίνητη και υποβλητική. Έχει όμως μια οικεία αίσθηση. Έχει μια ησυχία και μια περίεργη ζεστασιά η μεγάλη Αρκούδα του Βορρά. Έξω και γύρω μας ένα απέραντο σύμπλεγμα από γερανούς, containers, μικρά βαν. Τα πούλμαν για τα τουριστοπρόβατα. Μια μαύρη Mercedes με φυμέ τζάμια μόνη της απέναντι. Διακριτική. Ένας πιτσιρικάς κόβει βόλτες απ’ έξω, λες και τον βαραίνει η στολή του μπάτσου που τον ντύσανε. Το πηλίκιο με το τεράστιο γείσο. Όλα σε χρώμα ξεθωριασμένου λαδί. Φως χωρίς ήλιο. Στο όριο του μουντού. Το μισό καράβι άδειο. Χτες πέρασε από δίπλα μας ένα απίστευτο πράγμα. Το τράβαγε ένα ρυμουλκό. Ένας πλωτός γερανός στο μέγεθος του καραβιού!!! Απίστευτο κατασκεύασμα. Ο καπετάνιος φώναζε στην γέφυρα: «τρεχάτε μωρέ να δείτε!». Αυτός ο καπετάνιος έχει μεγαλώσει με ταινίες του Κούρκουλου και του Πρέκα. Δεν μου το βγάζεις απ’ το μυαλό. Χτες βράδυ έγινε πάρτυ εκεί που συνήθως δεν είναι κανείς. Εκεί που πηγαίνω τα βράδια και ξεφεύγω λίγο. White Night Party. Αηδίες. Ξεφορτώθηκα και την Ιζαμπέλα η οποία θεώρησε πως βρήκε κάποιον να ξεράσει τα υπαρξιακά της. Όχι μωρό μου. Για τα σκουπίδια σας, στον κάδο απέναντι. Εδώ είμαστε γεμάτοι.\nΟ Γουατεμαλάκας που μένουμε μαζί μου είπε ότι χτες στον ύπνο μου παραμιλούσα. Ακατάληπτα πράγματα. Οκ, το ξέρω αυτό. Το έχω διασταυρώσει ότι το κάνω. Ανησύχησα λίγο όμως γιατί μετά λέει, άρχισα να μιλάω αγγλικά και να λέω: «Escape! Press escape and then Enter. Not the other way around. No! I said Escape. Cant’t you get that?».\nΔεν είναι καλά σημάδια αυτά….\nΑπόψε το βράδυ ελπίζω να το πατήσει επιτέλους το γαμημένο το Escape να τελειώνουμε.\nΚαι καλά. Δεν μπορώ να παραμιλάω στα ελληνικά; Την ψωνίσαμε ή μου φαίνεται;\nΠρος το παρόν πεινάω. Λέω να πάω στο Crew Mess να πάρω κανένα από αυτά τα Ινδονησιακά που φτιάχνουν οι μάγκες, ίδια με αυτά που τρώνε στα σπίτια τους. Πικάντικα και καυτερά. Αριστουργήματα έχω φάει από εκεί κάποιες φορές.\nΣτο officers’ Mess, oι officers τρώνε τα ξενέρωτα. Ότι ταιριάζει στον καθένα δηλαδή. Τα πάντα εν σοφία εποίησες ρε μάστορα.\n«Και να ρίξεις κάτι πάνω σου να μην κρυώνεις! – Ναι μαμά..... » @#$%^.....\nΗ μαμά Ρωσία μας υποδέχτηκε χτες με συγκρατημένο καλοκαίρι... αλλά σήμερα μας χαμογελάει λίγο παγωμένα. Για την ακρίβεια αν βγεις έξω, έμεινες εκεί. Μετά σε παίρνουν, και σε πουλάνε για βαλσαμωμένο Ευρωπαίο. Δεν το κουνάω απ’ το γραφείο.\n"Εδώ... εδώ... δοκαράκι! Δοκαράκι. Σιγουριά!"\nΑκούω το Set the control for the heart of the sun και θυμάμαι να τσαλαπατιόμαστε μες τον κόσμο με DcD και Sourfou στον Waters. Ωραία ήταν εκείνη την μέρα. Αυτό σημαίνει πηγαίνω στην εκκλησία.\nΠρέπει να πάω να πάρω jacket όμως γιατί δεν παλεύεται με το κοντομάνικο έξω. Και το βραδυνό μου μισάωρο στην πλώρη δεν το χαραμίζω. Ιδιαίτερα στην Πετρούπολη.\nΈφαγα σαν κτήνος. Φανταστικό σνίτσελ έχω να θέσω! Ούτε στην Βιέννη δεν ήταν τόσο καλό. Όσοι βγήκαν έξω, γυρισαν με DVD και διάφορα πειρατικά CD που τα μισά φυσικά και δεν δουλεύουν. Αντί να ξεποδαριαστούνε όπου βρούνε σοκάκι, χάνονται μέσα σε ένα εμπορικό κέντρο και μετά λένε πως πήγανε και είδαν την όποια πόλη...\nFuck the Mall.


10 Απριλίου 2021, 01:02\nΑυτό το Σάββατο φέρνει μια πολλά υποσχόμενη σύνδεση της συναισθηματικής Σελήνης και του θεραπευτή Χείρωνα στο ζώδιο και τον οίκο της ταυτότητάς σας. Γεγονός το οποίο μπορεί να σας κινητοποιήσει σε ένα ζήτημα όπου αισθάνεστε κολλημένοι. Δεν χρειάζεται να το κάνετε μόνοι σας, Κριέ. Υπάρχουν πολλοί άνθρωποι που είναι πάντα εκεί για εσάς. Ωστόσο, για να κάνετε το πρώτο δύσκολο βήμα, σκεφτείτε το ενδεχόμενο να δημιουργήσετε μια ομάδα υποστήριξης ή ανταλλαγής ιδεών για να σας βοηθήσουν να ξεπεράσετε τα πρώτα εμπόδια.\nΗ Κυριακή φέρνει τη μοναδική νέα Σελήνη της χρονιάς στο ζώδιό σας, πράγμα που σας παρέχει πολύ ξεχωριστή ενέργεια στη συγκεκριμένη φάση. Κάθε νέα Σελήνη αφορά τις νέες εκκινήσεις και τις νέες αρχές, οπότε προτού ενεργοποιηθείτε για τα καλά, κάντε μια μικρή παύση για να ονειρευτείτε για λίγο το μέλλον σας. Ποιοι είναι οι τρεις κύριοι στόχοι που θέλετε να πετύχετε πριν από το καλοκαίρι; Έχετε καταστρώσει το ιδανικό σχέδιο για να τους φτάσετε; Εάν υπάρχουν κάποιες προσαρμογές που πρέπει να κάνετε, τότε κάντε το τις επόμενες δύο εβδομάδες, γιατί θα είναι μια φάση αιχμής!\nΕάν ακόμα κρατάτε κακία σε κάποιον λόγω μιας παρεξήγησης από τα παλιά, αυτό το Σάββατο είναι η κατάλληλη μέρα για να αντιμετωπίσετε αυτό που πραγματικά συμβαίνει και να προχωρήσετε! Μπορεί να αισθάνεστε οτι έχετε κάθε λόγο να θυμώνετε, αλλά αυτό το συναίσθημα επιβαρύνει την ενέργειά σας. Καθώς η συναισθηματική Σελήνη συγχρονίζεται με τον πληγωμένο θεραπευτή Χείρων στον δωδέκατο οίκο της βαθύτερης επεξεργασίας σας, μπορεί να είστε σε θέση να το συζητήσετε με την “αντίπαλη πλευρά”.\nΑλλά αν δεν μπορείτε, τότε καταγράψτε κάπου τα συναισθήματά σας και φροντίστε να τα βγάλετε από μέσα σας. Στη συνέχεια, ανακατευθύνετε αυτή σας την ενέργεια προς κάτι θετικό και δημιουργικό. Την Κυριακή, η μοναδική νέα Σελήνη στον Κριό για τη φετινή χρονιά περνά μέσω του ίδιου δωδέκατου οίκου ενδοσκόπησης, θεραπείας και αναζωογόνησής σας. Αυτό σας προσφέρει μια σπάνια και ισχυρή ευκαιρία να επαναφορτίσετε τις εξαντλημένες μπαταρίες σας. Εάν έχετε δώσει όλη σας την ενέργεια και δεν είχατε χρόνο να ανακάμψετε, θεωρήστε αυτή τη στιγμή ιδανική για να επανέλθετε. Για όσο διαρκέσει αυτή η φάση, σίγουρα μπορείτε να βρείτε μισή ώρα μέσα στην ημέρα σας ώστε να την αφιερώσετε κάνοντας ό, τι θέλετε – ή, ακόμα καλύτερα, μην κάνοντας τίποτα!\nΤο Σάββατο, καθώς η συναισθηματική Σελήνη συνδέεται με τον πληγωμένο θεραπευτή Χείρων στον ενδέκατο οίκο της δυναμικής σας ομαδικότητας, δοκιμάστε ένα μικρό κοινωνικό πείραμα. Προτού απαντήσετε με θυμό ή απογοήτευση, αφιερώστε ένα λεπτό για να συντονιστείτε με αυτό που μπορεί να αισθάνονται οι άλλοι άνθρωποι.\nΑκόμα κι αν νιώθετε ότι σας φτάνουν στα άκρα, ο καλύτερος τρόπος για να το χειριστείτε είναι με υπομονή και συμπόνια αντί για επιθετικότητα. Κάντε μαζί τους μια συζήτηση και ρωτήστε τι έχουν στο μυαλό τους και πώς μπορείτε να βοηθήσετε. Η ενσυναίσθηση σας είναι το μυστικό σας όπλο! Νιώθετε ευγνωμοσύνη που ήρθε το σαββατοκύριακο, Δίδυμοι, επειδή νιώθετε ήδη την επιθυμία να συγκεντρώσετε τους φίλους σας για κάποια κοινή δραστηριότητα.\nΑυτό θα μπορούσε να οφείλεται στο γεγονός ότι θέλετε να αξιοποιήσετε την σπάνια κοινωνική ενέργεια της μοναδικής νέας Σελήνης του 2021 στον Κριό αυτή την Κυριακή, μια έλευση η οποία ενεργοποιεί τον ενδέκατο οίκο της φιλίας και της ομαδικότητάς σας. Θα μπορούσατε να οργανώσετε μια μικρή συγκέντρωση, και να βρεθείτε με φίλους για ένα ποτήρι κρασί ή μια βόλτα στο πάρκο. Και δεδομένου ότι αυτός ο τομέας του αστρικού χάρτη κυβερνά την τεχνολογία, ο ψηφιακός κόσμος μπορεί να είναι το ιδανικό μέρος για να συναντήσετε κάποια συγγενικά σας πνεύματα – ερωτικά ή φιλικά!\nΤο Σάββατο, μπορείτε να πάρετε τον έλεγχο μιας κατάστασης στα χέρια σας και να οδηγήσετε τα πράγματα σε μια πιο δυναμική κατεύθυνση . Αλλά θα πρέπει να είστε προετοιμασμένοι να ακούσετε κάποια πιθανά επικριτικά σχόλια πάνω σε αυτό. Με τη Σελήνη και τον πληγωμένο θεραπευτή Χείρων στον δέκατο επαγγελματικό σας οίκο, ενημερώστε τους ανθρώπους ότι θα κάνετε ό, τι χρειάζεται για να φτάσετε τα πράγματα σε μια ολοκλήρωση.\nΜείνετε ταπεινοί και, στη συνέχεια, λάβετε τα απαραίτητα διορθωτικά μέτρα. Παραμείνετε προσηλωμένοι στο στόχο σας, Καρκίνε – και μην αμφιταλαντεύεστε. Η νέα Σελήνη της Κυριακής στον Κριό, είναι η μοναδική του έτους, και ενισχύει τον δέκατο οίκο της φιλοδοξίας και της επιτυχούς σταδιοδρομίας σας.\nΔεδομένου ότι η Σελήνη είναι ο γαλαξιακός σας φύλακας και ο Κριός είναι ο πρωτοπόρος του ζωδιακού κύκλου, θα μπορούσατε να κάνετε μια στρατηγική κίνηση σήμερα ή τις επόμενες δύο εβδομάδες που θα σας βοηθήσει να πραγματοποιήσετε έναν σημαντικό επαγγελματικό στόχο. Στην πραγματικότητα, αυτή η σεληνιακή ανύψωση θα διαρκέσει έξι μήνες, αλλά είναι σημαντικό να ξεκινήσετε τις διαδικασίες από τώρα!\nΟι συναισθηματικά δύσκολες αντιπαραθέσεις δεν μπορούν να αποφευχθούν αυτό το Σάββατο, αλλά θα έχετε αρκετή κοσμική υποστήριξη για την διαχείρισή τους. Καθώς η προσανατολισμένη στο συναίσθημα Σελήνη ευθυγραμμίζεται με τον πληγωμένο θεραπευτή Χείρων στον Κριό, είστε πρόθυμοι να ανοίξετε τα χαρτιά σας. Εάν είστε ευγενικοί με τους ανθρώπους – και ξέρετε γιατί το κάνετε αυτό – θα καταλήξετε πολύ πιο ευτυχισμένοι και ανάλαφροι όταν τελειώσει. Την Κυριακή, καταφθάνει η μοναδική νέα Σελήνη του έτους στον Κριό, ενεργοποιώντας μερικές από τις πιο περιπετειώδεις φαντασιώσεις σας.\nΕίστε έτοιμοι να επεκτείνετε τους ορίζοντές σας, κυριολεκτικά και μεταφορικά, και έχει έρθει η ώρα να ξεκινήσετε να εξερευνάτε αυτό το θέμα πιο σοβαρά. Αναζητήστε μαθήματα και εργαστήρια στο διαδίκτυο, είτε πρόκειται για ένα πτυχίο είτε απλά μελετάτε για να εμβαθύνετε τις γνώσεις σας γύρω από κάτι που σας αρέσει πολύ. Έχετε κάτι να διδάξετε; Αυτή θα μπορούσε να είναι η ιδανική στιγμή για ξεκινήσετε την ανάπτυξη μιας διαδικτυακής τάξης.\nΠλανάται ένα ερωτικό κλίμα στον αέρα αυτό το Σάββατο, αλλά αυτό που χρειάζεστε περισσότερο από έναν διασκεδαστικό σύντροφο είναι κάποιος με τη δυνατότητα να γίνει το άλλο σας μισό. Χάρη στη σύνδεση της ευαίσθητης Σελήνης και του τραυματισμένου θεραπευτή Χείρων στον Κριό και τον όγδοο οίκο των έντονων συναισθημάτων σας, σας ενδιαφέρει περισσότερο μια σοβαρή δέσμευση από μια επιφανειακή επαφή. Είστε σε σχέση;\nΤι σας εμποδίζει να πλησιάσετε ακόμη περισσότερο; Θέστε το ως θέμα συζήτησης! Και αν είστε αδέσμευτοι, διατηρήστε τις προσδοκίες σας υψηλές, ακόμα κι αν αυτό σημαίνει ότι ίσως αργήσετε να βρείτε αυτό που αναζητάτε. Αξίζει να περιμένετε! Μήπως δεν είστε ιδιαίτερα ενεργοί σε αυτόν τον τομέα το τελευταίο διάστημα, Παρθένε;\nΑυτό πρόκειται να αλλάξει, ξεκινώντας από αυτή την Κυριακή καθώς η μοναδική νέα Σελήνη του Κριού για φέτος, ενεργοποιεί τον όγδοο οίκο της αποπλάνησης και της οικειότητάς σας. Ανεξάρτητα από την τρέχουσα κατάσταση της σχέσης σας, μπορείτε να ενεργοποιηθείτε με εντυπωσιακό ρυθμό κάτω από την επιδέξια κατεύθυνση αυτής της παθιασμένης σεληνιακής φάσης. Μην περιμένετε κάποιον άλλον να κάνει το πρώτο βήμα. Εάν θέλετε να προχωρήσετε στο επόμενο στάδιο του παιχνιδιού, κρατήστε οι ίδιοι τα ηνία.\nΤο Σάββατο, η συναισθηματική Σελήνη ευθυγραμμίζεται με τον θεραπευτή Χείρων στον Κριό και τον τομέα των σχέσεών σας. Εάν προσπαθείτε να αγνοήσετε τον ελέφαντα στο δωμάτιο, ήρθε η ώρα να πείτε τα πράγματα με το όνομά τους. Ξεκινήστε εξετάζοντας τις δικές σας ανάγκες και προσδοκίες. Εάν δεν είστε ξεκάθαροι με αυτές, πώς μπορείτε να ελπίζετε ότι κάποιος θα τις εκπληρώσει;\nΘα νιώσετε έτοιμοι να επισημοποιήσετε ένα δυναμικό ντουέτο κάτω από την ετήσια νέα Σελήνη της Κυριακής στον Κριό και τον έβδομο οίκο της αφοσιωμένης συνεργασίας σας. Το ζώδιό σας είναι ο φυσικός κυβερνήτης αυτού του οίκο και αυτή η σεληνιακή φάση των «νέων εκκινήσεων» είναι καλή για όλους τους Ζυγούς, είτε βρίσκεστε σε μια μακροχρόνια σχέση είτε όχι. Είστε μόνοι;\nΟι επόμενοι έξι μήνες πρόκειται να φέρουν κάποιες ενδιαφέρουσες επαφές, οπότε μείνετε ανοιχτοί σε διαφορετικούς τύπους ανθρώπων. Και αν έχετε σχέση, σε ποιους τομείς θα θέλατε να δείτε μια αλλαγή ή ανάπτυξη; Ξεκινήστε μια ευχάριστη συνομιλία όσον αφορά αυτά τα σχέδια, αρχικά περιγράφοντας όλα τα πράγματα που λατρεύετε στον σύντροφό σας.\nΗ αφοσίωσή σας στη δουλειά – και στους φίλους σας – είναι αξιοθαύμαστη, Σκορπιέ αλλά τα αστέρια του Σαββάτου σας ωθούν να δώσετε προτεραιότητα στη φροντίδα του εαυτού σας! Με τη διαισθητική Σελήνη να είναι ευθυγραμμισμένη με τον πληγωμένο θεραπευτή Χείρων στον έκτο οίκο της ευημερίας σας, δώστε προσοχή σε μια πιθανή αδιαθεσία ή κάποιους πόνους που ίσως νιώσατε, πριν να μετατραπούν σε ένα μεγαλύτερο ζήτημα. Κλείστε οποιαδήποτε απαραίτητα ραντεβού για εξετάσεις ή σε γιατρούς.\nΗ πρόληψη είναι πολύ σημαντικότερη της θεραπείας. Η νέα Σελήνη της Κυριακής στον Κριό – η μοναδική του έτους – προσγειώνεται στον έκτο οίκο της ευεξίας, της αυτοεξυπηρέτησης και της οργάνωσής σας και θα μπορούσε να σηματοδοτήσει ένα σημαντικό σημείο καμπής σε έναν, ή σε όλους αυτούς τους τομείς. Αλλά η αλλαγή δεν συμβαίνει από μόνη της, Σκορπιέ, και αν το έχετε πάρει σοβαρά πρέπει να κάνετε περισσότερα από ένα απλό πρώτο βήμα προς την σωστή κατεύθυνση. Για να διατηρήσετε αυτές τις βελτιώσεις που θα συμβούν, πρέπει να ενεργήσετε με ενθουσιασμό. Ευτυχώς, αυτή η σεληνιακή επιρροή διαρκεί έξι μήνες, και έτσι έχετε αρκετό χρόνο για να βρείτε τον κατάλληλο ρυθμό.\nΗ έλευση ενός δράματος θα μπορούσε να διαταράξει τα σχέδιά σας για ένα ήρεμο και χαλαρό Σάββατο – αλλά μη βιαστείτε να κατηγορήσετε κάποιον άλλο γι’ αυτό. Μια ευθυγράμμιση της ευαίσθητης Σελήνης και του πληγωμένου θεραπευτή Χείρων στον Κριό και τον πέμπτο οίκο της θεατρικότητάς σας μπορεί να ενεργοποιήσει την αγάπη σας για ανεβασμένη αδρεναλίνη.\nΕάν κάποιος στη ζωή σας, σας δίνει μπερδεμένα μηνύματα, μην πέφτετε στην παγίδα. Μιλήστε τους ανοιχτά γι’ αυτή την συμπεριφορά και ξεκαθαρίστε τους οτι δεν έχετε πρόβλημα με ό,τι κι αν πρόκειται να συμβεί τελικά μεταξύ σας – αλλά το μόνο πράγμα που δεν πρόκειται να αποδεχτείτε είναι η σκόπιμα ασαφής στάση τους.\nΗ μοναδική νέα Σελήνη στον Κριό για τη φετινή χρονιά ενεργοποιεί τον πέμπτο οίκο του πάθους σας την Κυριακή, ξυπνώντας την Άνοιξή σας. Οι ελεύθεροι Τοξότες μπορεί να συναντήσετε κάποιον που σας εμπνέει να σταματήσετε να ζείτε σαν «ελεύθερο πουλί» και να σας προσγειώσει σε μια αναπαυτική φωλιά. Ακόμα κι αν δεν πρόκειται για έναν κεραυνοβόλο έρωτα μεταξύ σας, δώστε σε ένα ενδιαφέρον άτομο την ευκαιρία να δείξει την αληθινή (και ακαταμάχητη) προσωπικότητά του. Τα ζευγάρια θα απολαύσουν την προσθήκη λίγης περισσότερης διασκέδασης στην καθημερινότητά τους οργανώνοντας κάτι μαζί.\nΤο Σάββατο, εάν δεν αισθάνεστε εντελώς καλά, δεν θα φταίει ο καιρός. Στην πραγματικότητα είστε ό,τι τρώτε Αιγόκερε, οπότε εξετάστε προσεκτικά τον τρόπο με τον οποίο τρέφεστε. Με την ευαίσθητη και αντιδραστική Σελήνη και τον πληγωμένο θεραπευτή Χείρων να ευθυγραμμίζονται στην οικιακή σας σφαίρα, αυτή θα μπορούσε να είναι μια κλήση αφύπνισης για καλύτερη φροντίδα του εαυτού σας. Το να αφιερώσετε περισσότερο χρόνο στην προετοιμασία υγιεινών γευμάτων και το να πέφτετε για ύπνο νωρίς θα μπορούσε να είναι μια καλή αρχή.\nΕάν η ανοιξιάτικη καθαριότητα είναι το κύριο πράγμα στο μυαλό σας αυτήν την Κυριακή, ίσως χρειαστεί να αναλάβετε δράση! Η μοναδική νέα Σελήνη του Κριού για φέτος πυροδοτεί τον τέταρτο οίκο της κατοικίας σας και γνωρίζετε καλά πως εάν το σπίτι σας δεν βρίσκεται σε τάξη (κυριολεκτικά ή μεταφορικά), δεν μπορείτε να επικεντρωθείτε πλήρως και αναπόσπαστα στην εργασία σας.\nΑφιερώστε λίγο χρόνο – και όσο παραπάνω χρειάζεστε για τις επόμενες δύο εβδομάδες – για να βελτιώσετε την οικία σας. Ποιος ξέρει; Ίσως βρείτε και εκείνο το σημαντικό έγγραφο το οποίο ψάχνετε εδώ και καιρό!\nΤο Σάββατο, η ευαίσθητη Σελήνη συνεργάζεται με τον πληγωμένο θεραπευτή Χείρων στη γωνιά της επικοινωνίας σας. Μήπως υπάρχει κάτι που θέλετε να πείτε σε κάποιον; Ίσως να αναγνωρίζετε κάτι που έχει κάνει για εσάς ή να του δίνετε την άποψή σας για ένα έργο του. Το να νοιάζεστε για κάποιον σημαίνει να μοιράζεστε πράγματα μαζί του, οπότε μην διστάζετε να προσφέρετε τρυφερά λόγια στους γύρω σας ή ίσως απλά να χρειαστεί να αναλάβετε τον ρόλο ενός ειλικρινούς ακροατή.\nΗ νέα Σελήνη της Κυριακής στον Κριό φωτίζει τον τομέα των επικοινωνιών σας, οπότε ετοιμαστείτε να καταγράψετε όλες τις σοφές και πνευματώδεις ιδέες που σας πλημμυρίζουν. Ίσως ήρθε η ώρα να ξεκινήσετε ένα blog ή να δοκιμάσετε το ταλέντο σας στην δημιουργική γραφή. Θέλετε να βελτιώσετε τις ικανότητές σας σε κάτι που αγαπάτε πολύ; Αναζητήστε ένα κατάλληλο διαδικτυακό μάθημα γιατί τους επόμενους έξι μήνες θα καταφέρετε πολλά πάνω σε αυτό.\nΤο Σάββατο, καθώς η ευαίσθητη Σελήνη και ο πληγωμένος θεραπευτής Χείρων συγχρονίζονται στον δεύτερο οίκο των οικονομικών και των αξιών σας, αξιολογήστε αν δείχνετε στους ανθρώπους πως αισθάνεστε και αν λαμβάνετε αυτό που χρειάζεστε από αυτούς σε αντάλλαγμα. Αν υποτιμάτε το χρόνο σας, στέλνετε στους άλλους το μήνυμα ότι δεν αξίζει και τόσο πολύ – πράγμα το οποίο δεν ισχύει! Η Κυριακή σηματοδοτεί τη μοναδική νέα Σελήνη της χρονιάς στον Κριό και τον δεύτερο οίκο των χρημάτων και της ασφάλειάς σας, και αυτή τη φορά, είστε έτοιμοι να φερθείτε ώριμα και να πάρετε όλα αυτά τα θέματα στα σοβαρά.\nΠροϋπολογισμοί, σχέδια εξοικονόμησης, ή επενδυτικές στρατηγικές, για ό,τι κι αν πρόκειται αυτή τη στιγμή νιώθετε έτοιμοι να τα διαχειριστείτε. Ίσως να έχετε έναν συναρπαστικό μεγάλο στόχο που διεγείρει το ενδιαφέρον σας ή απλά μια επιθυμία να παρακολουθήσετε τα οικονομικά σας να αναπτύσσονται. Εάν δεν είστε σίγουροι από πού να ξεκινήσετε, ρωτήστε τους φίλους σας για κάποιον έξυπνο και οικονομικά προσιτό σύμβουλο.\nPrevious Κορωνοϊός: Εντοπίστηκαν 601 νέα κρούσματα\nNext ΕΜΑ: Επανεξετάζει το εμβόλιο της Johnson & Johnson για πιθανές θρομβώσεις